ועדת הכלכלה, כנסת 19, פרוטוקול מספר 393, 2014-11-25 14:00

אבישי ברוורמן: רבותי, אדוני המנכ"ל, מכובדי כולם, אנחנו רוצים להתקדם.

אבישי ברוורמן: יש לנו הרבה דברים – יש לנו גז, יש לנו תקשורת, יש לנו תחבורה.

אבישי ברוורמן: אמרתי לעוזי יצחקי לעבוד קשה, להתייעץ ככל האפשר יותר ביניכם ובין עצמכם וכאן "נזרום".

אבישי ברוורמן: אדוני היועץ המשפטי, עו"ד עצמון, מנהלת הוועדה, גברת ורון, אנחנו בפרק ח'.

<עוזי יצחקי: כבוד היושב-ראש, אנחנו רוצים לחזור לסעיף לגבי התקינה האירופאית והאמריקאית.

<עוזי יצחקי: דיברנו עם השגרירות האמריקאית, אנחנו בקשר טוב איתה.

<עוזי יצחקי: יש פה הודעה של מנהל אגף הרכב לאחר שיחה עם הגורם שאנחנו נמצאים אתו בקשר ממש שבועי.

אבישי ברוורמן: מאחר והיחסים שלנו עם ארצות-הברית ועם הממשל קשים אני שמח מאוד שאבנר פלור גורם לשיפור היחסים בינינו ובין ארצות-הברית.

אבישי ברוורמן: אבנר, בבקשה.

<אבנר פלור: בדיון הקודם מנהלת הוועדה הציגה מייל שהופנה לוועדה של השגרירות האמריקאית, מאת מר אלן וילונסקי, שהוא מומחה סחר בכיר בשגרירות האמריקאית.

<אבנר פלור: מתוך שיחה שהיתה לי עמו – והכול מתועד ונשלח למנהלת הוועדה – עלה כי ביום 24 באוקטובר 2013 פרופ' ברוורמן הזמין את הגברת מריה אנדרוס, הקונסולית המסחרית, להשתתף בדיוני הוועדה, בהמשך לביקור שלך אצלה.

<אבנר פלור: אלן וילונסקי הפנה את הפרטים שלה במידה והיא תרצה להגיע לדיוני הוועדה.

<עוזי יצחקי: היא עכשיו בחוץ לארץ, דרך אגב.

אבישי ברוורמן: כבר אודיע פה שהיא מוזמנת באופן קבוע, מתי שהיא רוצה, רק שכמובן היא תצטרך לדאוג לתרגום סימולטני.

אבישי ברוורמן: אני לא בטוח שיש לנו פה.

אבישי ברוורמן: אז אני מציע שמשרד התחבורה ידאג שהיא תוכל להביא איתה מתרגם.

<לאה ורון: ככל שיידרש.

<אבנר פלור: הם החליטו לא להגיע לדיוני הוועדה מסיבות שלהם, שאני לא נכנס אליהן.

<אבנר פלור: אבל לגבי הצעת החוק עצמה והפרק הספציפי הזה – הנושא תואם עם אלן וילונסקי, שנמצא אתנו בקשרי עבודה.

אבישי ברוורמן: כשאתה אומר "תואם", כלומר במקרה הזה הדברים מקובלים על ארצות-הברית?

<עוזי יצחקי: להיפך, הם מברכים על זה.

<אבנר פלור: הם מברכים על הפתיחה של השוק, כפי שאמרתי גם בדיון הקודם.

<אבנר פלור: אחד הנושאים החשובים בפרק הזה הוא פתיחת השוק האמריקאי.

<אבנר פלור: אני רוצה לחדש עוד דבר, שבתקופה הקרובה מאוד ייחתם גם הסכם הבנות בין משרד התחבורה לבין מינהל הבטיחות האמריקאי להחלפת מידע, לקשרי עבודה מקצועיים כאלה ואחרים.

<אבנר פלור: אני יכול לומר שהייתי אמור להיות שם ולחתום על ההסכם הזה בשם המנכ"ל אולם בשל דיוני הוועדה שהתקיימו החודש בצורה אינטנסיבית אני כאן.

<אבנר פלור: אני מקווה שברבעון הראשון של 2015- - -

אבישי ברוורמן: אם אתה צריך לחתום אציע לך, אתה יכול לטוס בשעה 13:00, תהיה בבוקר בוושינגטון, תחתום ותחזור.

אבישי ברוורמן: אתה יכול לסדר את זה לקראת סוף השבוע ואפילו לא תחלל שבת.

<עוזי יצחקי: אז אפשר להצביע על הסעיף הזה.

<לאה ורון: רגע, אולי כדאי גם שתציגו את ההתייחסות שהעברתם בכתב ממשרד הכלכלה, ביחס להסכמי הסחר.

<אבנר פלור: בדיון הקודם משרד התחבורה גם נתבקש להגיש התייחסות בנושא תקינת מוצרי תעבורה, ובכלל זה השוני בין התקינה האמריקאית לתקינה האירופאית.

<אבנר פלור: משרד הכלכלה נתבקש להעביר את התייחסותו בנוגע לאפליה בהסכמי הסחר בינינו לבין ארצות-הברית וכולי.

<אבנר פלור: יש מכתב שהופנה למנהלת הוועדה על-ידי משרד התחבורה, לפיו אנחנו ככלל מאמצים תקינת רכב אירופאית או אמריקאית, כאשר התקינה למוצרי תעבורה נגזרת מתקינת הרכב.

<אבנר פלור: כלומר, מוצר תעבורה שעומד בתקינה אירופאית מתאים לרכב עם תקינה אירופאית, ומוצר תעבורה שעומד בתקינה אמריקאית מתאים לרכב עם תקינה אמריקאית, ברמה הכללית.

<אבנר פלור: עוד שתי נקודות חשובות שהובהרו במכתב שלי מתייחסות לשוני בין שיטת ההתעדה האירופאית לבין האמריקאית.

<אבנר פלור: בשיטה האירופאית הבדיקות מבוצעות על-ידי מעבדות בלתי תלויות, מתקבלת תעודה של מעבדה בלתי תלויה שבודקת את מוצר התעבורה.

<אבנר פלור: בשיטה האמריקאית המדיניות של התקינה הפדרלית של ארצות-הברית מתבססת יותר על הצהרות יצרן ופחות על בדיקות של מעבדות בלתי תלויות.

<אבנר פלור: כמו כן, הבהרתי במכתב גם את ההתייחסות שלנו בנוגע לדרישות הנוספות למוצרים שמגיעים עם התקינה האמריקאית.

<אבנר פלור: היות והתקינה האמריקאית, המעטפת הכוללת, כוללת גם את ההיבטים של התקינה וגם את החבות הפלילית וכל מה שנגזר מכך אל מול היצרנים, אל מול העוסקים בכלל, הדרישות שלנו שמופיעות בהצעת החוק שמצויה על שולחן הוועדה בעצם כוללות דרישות נוספות לגבי התקינה האמריקאית.

<אבנר פלור: לגבי המכתב של משרד הכלכלה, הייתי מציע, אם אפשר, שהם יציגו.

<לאה ורון: נמצאת פה עו"ד מילשטיין, ראש תחום סחר חוץ ויחסים בינלאומיים במשרד הכלכלה.

<לאה ורון: שלום לך ותודה שבאת.

אבישי ברוורמן: עו"ד מילשטיין, אנא הציגי את עמדת משרד הכלכלה.

<דבי מילשטיין: כפי שמתבטא במכתב שהוגש על-ידי סגנית מנהלת מינהל סחר חוץ, רציתי רק להבהיר שעיקרון האפליה, שהבנתי שזה היה בעצם החשש, שהוא עיקרון שבאמת מתבטא בהסכמי ה-WTO וידוע כעיקרון ה-MFN (Most Favorite Nation), האומה המועדפת, קובע כי מדינה תבטיח שבכל הנוגע לרגולציה הטכנית שלה היא תתייחס למוצרים המיובאים לא פחות מאשר היא מתייחסת למוצרים של אחרים וגם למוצרים שלה.

<דבי מילשטיין: העובדה שבהצעת החוק אנחנו מכירים בשני סטים של רגולציות מעבר לרגולציה שלנו כבר כשלעצמה מעידה על עמידה בהוראות ההסכמים הבינלאומיים.

<דבי מילשטיין: העובדה שדרכי ההוכחה שונות אינה מהווה הפרה אלא העובדה שמדובר על שיטות אכיפה ופיקוח שונות, כפי שמתבטא במכתב של משרד התחבורה, בעצם מובילה אותנו למסקנה שאין מנוס אלא לקבוע כללי דרכי הוכחה שונים כדי להגן על בטיחות הציבור.

<דבי מילשטיין: לכן אנחנו חושבים שאין כאן הפרה של ההסכמים.

אבישי ברוורמן: אני מודה לך.

אבישי ברוורמן: רשות הדיבור לעו"ד עצמון שיש לו מספר שאלות הבהרה אליך, מר פלור.

<איתי עצמון: או לכל נציג אחר של משרד התחבורה.

אבישי ברוורמן: אחר-כך נקרא שוב את הסעיף ונצביע עליו.

אבישי ברוורמן: כשאמרתי "מר פלור" לא התכוונתי שגם עו"ד זוכוביצקי-אור לא תוכל להתבטא.

<איתי עצמון: כל נציג של משרד התחבורה.

<איתי עצמון: אני מבקש הבהרה לוועדה בנקודה ספציפית שעלתה בדיון הקודם.

<איתי עצמון: לעניין דגם מוצר תעבורה שקיימות לגביו דרישות תקינה של האיחוד האירופי, נדרש בעצם להוכיח כי הוא עומד בדירקטיבה או בתקנה של האיחוד האירופי או בתקן של אחת ממדינות האיחוד, בתנאים כפי שמפורט בסעיף.

<איתי עצמון: לעומת זה, לגבי דגם מוצר תעבורה שקיימות לגביו דרישות תקינה פדרליות של ארצות-הברית היבואן נדרש "למסור הצהרות כי דגם מוצר התעבורה משווק בארצות-הברית שנה לפחות בעת הבקשה לייבוא וכן הצהרה כי לא פורסמה לגבי אותו דגם מוצר התעבורה הודעת קריאה חוזרת (Recall) וכן כי לא פורסמה לגבי מוצר התעבורה הודעה בדבר חקירה באתר מינהל הבטיחות הפדרלי בארצות-הברית".

<איתי עצמון: הדרישות האלה לא נדרשות לעניין מוצר שקיימות לגביו דרישות תקינה של האיחוד האירופי.

<איתי עצמון: השאלה – ואני חושב שזאת השאלה העיקרית שעלתה בדיון הקודם בוועדה – מה הסיבה להבדלים האלה.

<איתי עצמון: האם בדירקטיבה או בתקנה של האיחוד האירופי או בתקן של אחת ממדינות האיחוד האירופי נכללים התנאים לעניין שיווק במשך שנה לפחות, לעניין Recall, לעניין היעדר הודעות על חקירות?

אבישי ברוורמן: האם השאלה ברורה?

אבישי ברוורמן: מי עונה עליה?

<אבי גונן: אני מהנדס ראשי לרכב במשרד התחבורה.

<אבי גונן: אנסה לענות תשובה.

<אבי גונן: כפי שבפתיח פה נאמר שבעצם שתי הרגולציות שונות לחלוטין וכל אחת עומדת בפני עצמה, מעצם הגדרת שתי רגולציות יש אפליה.

<אבי גונן: למשל, אתה מוצא באירופאית דרישות להגנת הולכי רגל ובאמריקאית אתה לא מוצא.

<אבי גונן: לכן צריך להתייחס אל כל רגולציה בפני עצמה.

<אבי גונן: אם אני מסתכל על הרגולציה האירופאית, מובנה בתוכה עניין ה-Recall, רואים שיש דירקטיבה מסמיכה כללית שמדברת על General product safety, שמגדירה בעצם מה החובה של כל יצרן בהתנהלות של מוצר תעבורה שיש לגביו ליקוי.

<אבי גונן: זאת אומרת, ההתנהלות סגורה, כל המעטפת סגורה.

<אבי גונן: אותו דבר לגבי הוכחת המוצר.

<אבי גונן: זאת אומרת, איך שאני לא הולך אני מוצא מעטפת סגורה לחלוטין.

<איתי עצמון: מה הכוונה במילה "מעטפת"?

<אבי גונן: מעטפת של בקרה של הרגולטור, אם באמצעות המעבדות המוסמכות בשיטה האירופאית או גורמים אחרים, מעטפת שסגורה הן בתיעוד, הן בבקרה, הן בקו הייצור, הן ב-Recall, הן בהיבטים הבטיחותיים.

<אבי גונן: כל המעטפת סגורה.

שם אומרים: מה אנחנו עושים?

שם אומרים: אנחנו שמים יד בתוך המדף האמריקאי, מגיעים לשוק האמריקאי, מתירים אותו, אבל בכל אופן זה תקן, אני לא דורש תעודות, וזה בטיחות ושלום הציבור.

<איתי עצמון: אתה כן דורש תעודות.

<איתי עצמון: בנוסף לתעודה ממעבדה מוכרת אמריקאית אתה דורש דרישות נוספות.

<אבי גונן: אני לא דורש דרישות התנהלות.

<אבי גונן: כלומר, דורשים לא תעודות תקן אלא הצהרת יצרן ו-12 חודשים.

<אבי גונן: אפשר להתווכח אם 12 או 6 חודשים.

<אבי גונן: למה אני דורש?

<אבי גונן: כדי שלא יהיה מצב שמישהו מביא מוצר לאמריקה והוא מוצר נחות שגמר את חייו בתוך שבוע ולמרות זה מגיע לישראל.

<אבי גונן: אני רוצה שלפחות המוצר יהיה בצורה סבירה על המדף האמריקאי.

<אבי גונן: צריך להבין שההתנהלות של הבקרה הבטיחותית היא באמצעות האזרח.

<אבי גונן: בארצות-הברית יש אתר ענקי, שם עשרות אלפי אזרחים מלינים, והוא מחליט לערוך חקירה בהתאם לתלונות ובשלב מסוים גם עושה את ה-Recall.

<אבי גונן: כל המהלכים האלה שקופים שם, כולם רואים אותם.

<לאה ורון: תחת הדירקטיבה האירופית והתקן האירופי יש לכם גם מידע לגבי Recall וחקירה באירופה?

<אבי גונן: גם ה-Recall מופיעים באתר אירופאי.

<אבי גונן: כל Recall מופיע באתר אירופאי.

<אבי גונן: זאת אומרת, גם האזרח יכול להסתכל, מעבר לאנשי המקצוע.

אבישי ברוורמן: עו"ד עצמון, האם ענו על השאלה שלך?

<איתי עצמון: לא, או שלא לגמרי הבנתי.

אבישי ברוורמן: אז תשאל שוב בצורה ברורה ומר גונן יענה.

<איתי עצמון: מוצר שקיימות לגביו דרישות תקינה אירופיות ומגיע לכאן, האם בתעודה שהוא מביא לצורך הוכחת עמידה באותן דרישות, תעודה ממעבדה מוכרת אירופית, התעודה הזאת כוללת כבר התייחסות לעניין ה-recall, למשל?

<איתי עצמון: כלומר, אם הוא מקבל תעודה שהוא עומד בדרישות התקינה, האם הדבר שווה להתייחסות לעניין ה-recall או לעניין חקירות?

<אבי גונן: אני לא מקבל תעודה של המידע לגבי ה-recall, אבל הדירקטיבה מסמיכה- - -

אבישי ברוורמן: תן לנו דוגמה של ייבוא מאירופה, תסביר מה קורה.

<אבנר פלור: ניקח דוגמה של רכב.

<אבנר פלור: ברכב, כפי שהוצג, יש תעודה כוללת שהרכב עומד בכל דרישות התקינה ואת המעטפת, כלומר שהיצרן שמייצר את הרכב עומד בכל המעטפת של ייצור הרכב.

<אבנר פלור: כלומר, "ליין" הייצור שלו, יש לו פיקוח ובקרה של מעבדה כזאת או אחרת שמופיעה בתקן.

<אבנר פלור: הוא גם מחויב לדווח על recall, על בעיות בטיחותיות שיש לאורך שנות תפעולו של הרכב.

<אבנר פלור: כלומר, אם ברכב מסוים יש recall היצרן מחויב להודיע, כפי שכתוב גם אצלנו בחקיקה ומופיע גם בחקיקה במסגרת הדירקטיבה האירופאית, שהוא מחויב לדווח לרשויות על ביצוע ה-recall ברכב כזה או אחר.

<אבנר פלור: אותו מודל שיש ברכב יש גם בנושא מוצרי תעבורה.

<אבנר פלור: לדוגמה בצמיג מסוים יש תקן אירופאי לגבי עמידת הצמיג בתקן ואותה התנהלות שמופיעה בדירקטיבה, התנהלות של אחריות של ה-recall, הכול מופיע כאן.

<אבנר פלור: אם יש recall במוצר מסוים- - -

<לאה ורון: שנגרם בגין מוצר מסוים.

<אבנר פלור: אם זה בתהליך הייצור של המפעל או- - -

אבישי ברוורמן: מישהו ייצר צמיגים פגומים ועושה recall.

אבישי ברוורמן: מה קורה?

<אבנר פלור: במסגרת הדירקטיבה יש גם הסבר, מבחינת היצרן עצמו, מתי הוא מדווח על זה כ-recall או לא כ-recall.

<אבנר פלור: היצרן עצמו מדווח שבצמיג הזה יש recall.

<אבנר פלור: הוא פונה לכל היבואנים והדילרים שלו ומבצע את התהליך עצמו.

<אבנר פלור: כפי שיש ברכב יש גם בצמיג, מבחינת המעטפת האירופאית.

אבישי ברוורמן: אני מבקש לקרוא את הסעיף כדי שנוכל להצביע.

אבישי ברוורמן: עו"ד זוכוביצקי-אור, אני לא יודע איך נסתדר בלעדיך, ואני מתכוון לזה.

<איתי עצמון: בישיבה הקודמת שבה נדון הסעיף דובר על מספר תיקונים בנוסח הסעיף.

<איתי עצמון: התיקון הראשון, בפסקה (2), לעניין התאמה לאבטיפוס של דגם מוצר התעבורה.

<איתי עצמון: אני מבין שכאן לא מדובר על התאמה לאבטיפוס.

<עוזי יצחקי: מחקנו את זה.

<איתי עצמון: צריך לומר את זה עכשיו כי אנחנו מצביעים על הסעיף.

<עוזי יצחקי: "התאמתם לדגם מוצר התעבורה...".

<עוזי יצחקי: מחקנו את המילה "לאבטיפוס".

<עוזי יצחקי: של היבואן.

<עוזי יצחקי: תיקנו את זה.

<איתי עצמון: כלומר "היבואן יצהיר".

<איתי עצמון: יש לי הערה שחזרה על עצמה גם בעניין ייצור מוצרי תעבורה.

<איתי עצמון: נדרש כאן מבקש הרישיון למסור הצהרה בנוסח שקבע השר, שבמסגרתה הוא מתחייב לבצע כל מיני פעולות שלא מוגדרות כאן באופן מדויק.

<איתי עצמון: לא ברור אם מדובר על פעולות לפי דין, כלומר אם מדובר בחובות לפי החוק הזה, האם מדובר על איזו חובה כללית שמבקשים להחיל אותה.

<איתי עצמון: אני לא כל-כך מבין מדוע נדרש מבקש רישיון למסור הצהרה כללית, שאני לא בטוח אם הוא בכלל יכול לעמוד מאחוריה.

<איתי עצמון: אני לא בטוח מה הוא אמור להצהיר.

<איתי עצמון: אני חושב שפסקה (2) מיותרת.

<שרית זוכוביצקי-אור: אסביר.

<שרית זוכוביצקי-אור: הסברנו את זה גם בישיבה הקודמת.

<שרית זוכוביצקי-אור: למעשה אנחנו נותנים רישיון לדגם.

<שרית זוכוביצקי-אור: דהיינו, מבקש הרישיון מציג את הדגם שאותו הוא רוצה לבדוק, אנחנו בודקים מסמכי תקינה ונותנים אישור.

<שרית זוכוביצקי-אור: למעשה זה כמו אישור עקרוני, כלומר זה אישור שכולל בתוכו את דגם מוצר התעבורה ולמעשה עם הרישיון הזה הוא יכול לשחרר סחורה שהוא שולח מחוץ לארץ מעת לעת.

<איתי עצמון: יש תנאים באותו רישיון.

<איתי עצמון: אבל ברגע שהוא בעל רישיון הוא חייב לעמוד בכל החובות שחלות על בעל רישיון.

<איתי עצמון: הוא אמור להביא לארץ רק מוצרים שעומדים בדרישות התקינה ובהתאם לתנאי הרישיון ואסור לו להביא דגמים אחרים והוא צריך להבטיח שהם יהיו תקינים.

<איתי עצמון: אני מניח שכל הדברים האלה מוסדרים ברישיון.

<איתי עצמון: אם הוא אינו עומד בתנאי הרישיון כמובן שבסמכות הרשות המוסמכת לייבוא לבטל לו את הרישיון, להתלותו וכל כיוצא בזה.

<איתי עצמון: לכן אני לא מבין מדוע הוא צריך למסור כאן איזו הצהרה.

<לאה ורון: בנוסף לרישיון.

<איתי עצמון: בנוסח שקבע השר בתקנות.

<איתי עצמון: אינני יודע מה בדיוק יקבע השר בתקנות.

<שרית זוכוביצקי-אור: אתה צודק לעניין התקנות.

אבישי ברוורמן: הוא טוען שזה מיותר, שממילא הכול נמצא ברישיון.

אבישי ברוורמן: אם זה מיותר, תורידי את זה, חבל.

אבישי ברוורמן: אנחנו בעד תורת הצמצום.

<איתי עצמון: אלא אם כן יש הסבר טוב למה זה נדרש.

<איתי עצמון: לא הבנתי למה זה נדרש.

אבישי ברוורמן: בירוקרטיה נוספת.

<אבי גונן: יש הצעת מחליטים שפורסמה רק לאחרונה על-ידי משרד הכלכלה ומשרד האוצר, שבה הם בפירוש בונים על תהליך של הצהרה של היבואן בתהליך הייבוא.

<איתי עצמון: לגבי דרישות תקינה.

<איתי עצמון: זה משהו אחר.

<איתי עצמון: הצהרה שהמוצר עומד בדרישות תקינה.

<איתי עצמון: לא הצהרה כללית לגבי תקינות ובטיחות.

<איתי עצמון: אלה שני דברים שונים.

<שרית זוכוביצקי-אור: קודם כול, היא לא כללית.

<שרית זוכוביצקי-אור: ההצהרה לא כללית ולכן גם אני מקבלת את מה שאמרת לעניין התקנות, לא צריך פה תקנות.

<שרית זוכוביצקי-אור: כלומר, יש פה הצהרה על שלושה אלמנטים.

אבישי ברוורמן: כבר אמרנו שישראל בתחתית העולם השלישי בבירוקרטיה ובדברים האלה.

אבישי ברוורמן: אם זה מיותר – צריך להוריד את זה.

אבישי ברוורמן: לעתים כל אחד מעורכי-הדין מסתכל על הפסיקים והנקודות.

אבישי ברוורמן: איך אומרים: Laissez faire, Laissez passer, שיהיה יותר פשוט.

אבישי ברוורמן: מכיוון שרונן לוי נמצא באמסטרדם אז ניתן לאינגריד הר-אבן היום לומר את דברה.

<איתי עצמון: יש לי עוד שאלה.

<איתי עצמון: לעניין מוצר שקיימות לגביו דרישות תקינה פדרליות של ארצות-הברית, היבואן צריך להצהיר שהדגם של המוצר משווק בארצות-הברית שנה לפחות בעת הבקשה לייבוא או בעת הייבוא.

<איתי עצמון: מה לגבי מוצר שעומד בדרישות פדרליות אבל מגיע למשל מסין?

<איתי עצמון: הוא לא משווק בארצות-הברית.

<אבנר פלור: במסגרת הפרק הזה אנחנו מאשרים אך ורק מוצרים שמשווקים בארצות-הברית.

<אבנר פלור: גם כשהם מגיעים מסין הם חייבים להיות משווקים בארצות-הברית.

<עוזי יצחקי: ואם זה טוב לארצות-הברית זה טוב גם לנו, את זה למדנו מהיושב-ראש.

אבישי ברוורמן: את זה תגיד לראש הממשלה.

אבישי ברוורמן: הוא לא מסכים...

<איתי עצמון: המשמעות היא שאם יבואן מבקש להביא לארץ מוצרים שעומדים בתקינה פדרלית אבל הוא רוצה להביא אותם מסין הוא לא יוכל לעשות כן, אלא אם כן המוצר הזה גם משווק בארצות-הברית.

<עוזי יצחקי: אם הוא עומד בתקינה.

<איתי עצמון: לא, גם אם הוא עומד בתקינה הוא צריך לעמוד גם בתנאי הזה.

<איתי עצמון: אני מסביר שזאת המשמעות.

<אבנר פלור: אכן כן.

<אינגריד הר-אבן: מספר דברים.

<אינגריד הר-אבן: ראשית, אני רואה שנמחקה פסקה (2) הקודמת לגבי האחריות למוצר.

<אינגריד הר-אבן: אני לא מוצאת בכל פרק הייבוא איפה הסדרתם את עניין האחריות של היבואן למוצר שהוא נותן כשהוא מוכר הלאה.

<שרית זוכוביצקי-אור: ברישיון הסחר.

<שרית זוכוביצקי-אור: כל היבואנים הם בעלי רישיון סחר.

<אינגריד הר-אבן: אני מדברת פה על הייבוא.

<אינגריד הר-אבן: הרי הראשון בשרשרת, מי שמביא את המוצר ראשון לארץ מכניס אותו, עושה עליו את התקינה והוא היבואן שמקבל את הרישיון.

<אינגריד הר-אבן: אחר-כך הוא מוכר את זה לשרשרת של סוחר א', ב', ג', ובסוף השרשרת בדרך כלל יש את המוסך שמתקין את המוצר הזה.

<אינגריד הר-אבן: כאשר הלקוח בא כועס שהמוצר כשל הוא בא למוסך.

<אינגריד הר-אבן: המוסך צריך ללכת אחורה לספק א', ב', ג', ד'.

<אינגריד הר-אבן: לא תמיד אנחנו מקבלים על זה את השיפוי, ובדרך כלל גם יש ויכוחים על נושא עלות העבודה מעבר לעלות החלף עצמו.

<אינגריד הר-אבן: אנחנו רוצים, מר ברוורמן, להסדיר את נושא אחריות היבואן שמביא את זה.

<אינגריד הר-אבן: אם הוא כבר הוכיח את התקינה הוא צריך להיות אחראי על כל השרשרת קדימה, גם על החלף וגם על העלויות הנלוות, שזה התקנה והחלפה של החלף.

<אינגריד הר-אבן: זה נראה לי ברור מאליו.

אבישי ברוורמן: נשמע את ההערות ביחד ואתם תענו בבת אחת.

<אינגריד הר-אבן: שנית, אני רוצה לוודא שהבנתי נכון, שהסעיף הזה בעצם מתייחס ליבואן הראשי, כך נקרא לו, ולגבי היבואן המקביל – הוא יוכל להשתמש בסעיף 89ח של הפטור מהוכחת עמידה בתקינה אם יש יבואן ראשי שכבר עשה את התקינה.

<אינגריד הר-אבן: אחרת, על-פי מה שמופיע כאן בסעיף 89, יבואן מקביל לא יוכל לעמוד בזה.

<אינגריד הר-אבן: לכן אני רוצה לוודא שעל זה אנחנו מדברים.

אבישי ברוורמן: השאלה נרשמה.

אבישי ברוורמן: תיכף נשמע תשובות.

אבישי ברוורמן: מר רוזנפלד, בבקשה, ואז נעבור לתשובות כי אני רוצה להתקדם.

<דידי רוזנפלד: אני רוצה להפנות לסעיף 89|(3)(ב)(2), לעניין 12 החודשים.

<דידי רוזנפלד: הרי כשיוצא דגם חדש של רכב, עד שמכינים לו חלקים תואמים או תחליפיים לוקח זמן.

<דידי רוזנפלד: יש איזו תקופת זמן שאז לא יהיו חלקים אחרים בארץ או בעולם.

<דידי רוזנפלד: בהמשך כבר יש בעולם, יש בארצות-הברית.

<דידי רוזנפלד: אז עוד שנה לחכות עד שמותר להכניס את זה לארץ?

<דידי רוזנפלד: עוד שנה יהיו לנו רק חלקים מקוריים?

אבישי ברוורמן: שאלה טובה.

<דידי רוזנפלד: כבר רמז על זה נציג משרד התחבורה שאמר שאפשר לקצר את התקופה.

<דידי רוזנפלד: אני חושב ש-6 חודשים זה "גג".

אבישי ברוורמן: תודה.

אבישי ברוורמן: מי עונה תשובות לכל השאלות של עו"ד הר-אבן, של מר רוזנפלד ושל עו"ד עצמון?

<אבנר פלור: אדוני היושב-ראש, היות ולא נכחת בדיון הקודם, אני רוצה רק הקדמה קצרה.

<אבנר פלור: אנחנו בעצם עוסקים ב-3 פרקים: פרק ז', שעוסק בייצור מוצרי תעבורה, פרק ח', שעוסק בנושא הייבוא, ופרק ט', שעוסק בנושא השיווק ורישיון הסחר.

<אבנר פלור: המענה למה שהעלתה עו"ד אינגריד הר-אבן בנוגע לאחריות, הנושא הזה מוסדר בפרק המשווק, שהוא פרק ט', שנותן את המענה לשאלה שלה.

<אבנר פלור: בנושא הייבוא המקביל – נראה את זה בהמשך הפרק וניתן גם מענה לשאלה שלה, והיא רשומה.

<אבנר פלור: לגבי תקן ישראלי – הכוונה לא שהשר קובע תקן ישראלי.

<אבנר פלור: נכון, הוא נקבע על-ידי מכון התקנים.

<אבנר פלור: הכוונה שהשר מאמץ תקן ישראלי מסוים במסגרת התקנות.

אבישי ברוורמן: יפה, ניתנו תשובות לאינגריד הר-אבן.

<אבנר פלור: לגבי התקופה של שנה – כפי שהובהר, ההתנהלות של התקינה האמריקאית קצת שונה מאירופה.

<אבנר פלור: היה חשוב לנו, היות ומדובר במוצר שמשווק בארצות-הברית אבל מגיע לישראל פשוט רצינו לבדוק ולוודא שהמוצר הזה כן משווק שם, שאין עמו בעיות.

אבישי ברוורמן: אבל מה עם ה-12 חודשים?

אבישי ברוורמן: 6 חודשים לא מספיקים?

<אבנר פלור: אני מדבר על 12 החודשים.

<אבנר פלור: רצינו לבדוק ולוודא שהמוצר משווק שם.

<אבנר פלור: הבקשה כאן היא להפחית מ-12 ל-6 חודשים.

<אבנר פלור: אפשר התייעצות קצרה?

אבישי ברוורמן: בבקשה.

<אבנר פלור: אדוני היושב-ראש, אנחנו רואים לנכון להפחית את זה ל-8 חודשים.

אבישי ברוורמן: בסדר, קיבלתי.

<איתי עצמון: יש לי עוד הערה קטנה לגבי פסקת משנה (ג) בפסקה (3)(ב)(3), לגבי "דגם מוצר תעבורה שסומן עליו כי הוא עומד בדרישות תקינה.

<איתי עצמון: ..".

<איתי עצמון: האם הסימון הוא לפי דרישות התקינה?

<אבנר פלור: כן.

<איתי עצמון: צריך להבהיר את זה בנוסח.

אבישי ברוורמן: אני מאשר את סעיף 89, את סעיף התקינה.

אבישי ברוורמן: את פסקה (2) מחקנו כהצעת היועץ המשפטי של הוועדה.

אבישי ברוורמן: אנחנו ממשיכים הלאה.

<איתי עצמון: הסעיף הבא שנותר ללא אישור הוועדה הוא סעיף 89ג: דרכי הוכחה למוצר תעבורה תחליפי.

<שרית זוכוביצקי-אור: צריך להסביר את זה.

<איתי עצמון: אני לא בטוח שבסעיף קטן (ד) ניתן כרגע לדון מכיוון שהוועדה טרם דנה ואישרה את סעיף 89ו רבא.

<שרית זוכוביצקי-אור: אולי כדאי לחבר את זה ביחד.

<אבנר פלור: הסעיף הזה מתייחס לדרכי הוכחה של מוצר תעבורה תחליפי, מוצר שאינו מקורי.

<אבנר פלור: סעיף קטן (א) מתייחס למוצר תעבורה שעומד בתקינה האירופאית, שמחויב להציג לנו תעודה ממעבדה מוכרת אירופאית.

<אבנר פלור: יש הגדרה מה היא "מעבדה מוכרת אירופאית".

<אבנר פלור: סעיף קטן (ב) מתייחס לעמידת דגם מוצר התעבורה התחליפי בהוראות סעיף 89(3)(א)(2).

<אבנר פלור: הכוונה למוצר שעומד בתקינה לאומית כזו או אחרת, כמו בגרמניה וכולי, באחת ממדינות הקהילה האירופאית.

<אבנר פלור: הוא בעצם מחויב להציג לנו תעודת מעבדה מוכרת אירופאית או מעבדה מוסמכת לרכב.

<אבנר פלור: סעיף קטן (ג) מתייחס למוצר תעבורה שמגיע מארצות-הברית על-פי תקינה אמריקאית.

<אבנר פלור: בעצם אנחנו מבקשים או הצהרת יצרן מוצר התעבורה – כפי שאמרתי, בדרכי שיטת ההוכחה בין האמריקאי לאירופאי פה אנחנו מסתפקים בהצהרת יצרן מוצר התעבורה – או בתעודה ממעבדה מוכרת אמריקאית או מעבדה מוסמכת לרכב.

<אבנר פלור: זאת אומרת, נתנו מענה גם לאירופאי וגם לאמריקאי.

אבישי ברוורמן: יפה, מקובל.

אבישי ברוורמן: יש הערות?

<ליאור הינקוס: אני עו"ד ליאור הינקוס ממכון התקנים.

<ליאור הינקוס: אנחנו מבקשים, יש ארבעה סעיפים קטנים, (א), (ב), (ג) ו-(ד).

<ליאור הינקוס: בסעיפים קטנים (ב) ו-(ג) יש אפשרות גם להביא תעודה ממעבדה מוסמכת לרכב, ואילו בסעיפים קטנים (א) ו-(ד) זה לא קיים משום מה.

<ליאור הינקוס: צריך להבין, יש שתי מעבדות מוסמכות לרכב, המוסמכות על-ידי משרד התחבורה: הטכניון ומכון התקנים, שהיום מבצעות את הבדיקות האלה לפי הדירקטיבות כפי שצריך.

<ליאור הינקוס: זה עבר הסמכה של משרד התחבורה.

<ליאור הינקוס: אנחנו לא מבינים מדוע מרגע שייכנס החוק החלופה הזאת יורדת.

<ליאור הינקוס: זה בסך הכול חלופה נוספת שנותנת פתרון ליבואנים, למי שלא יכול להביא תעודה ממעבדה מוכרת באירופה, שיכול לבדוק את זה גם בארץ.

<ליאור הינקוס: להבנתנו אין סיבה שזה לא יישאר.

<אבנר פלור: אתן מענה בסוף.

אבישי ברוורמן: בבקשה.

אבישי ברוורמן: מי עוד רצה להוסיף?

<גדעון רייס: אני מלשכת המסחר.

<גדעון רייס: אני רוצה לציין, במסגרת הדרישה לתעודה של מעבדה אירופאית יש שם איזה סעיף מובנה, דורשים גם מסמך שנקרא COP (Conformity Of Production).

<גדעון רייס: זה מסמך שלמעשה כתוב בהוראה, אבל הוא לא מיושם באירופה ברוב המקרים ואז הרגולציה באירופה מסתפקת בתעודת ISO (International Standard Organization).

<גדעון רייס: לרוב היצרנים שאנחנו עובדים מולם אין את ה-COP, בגלל שהם לא מחדשים את זה, בגלל שאף אחד לא דורש מהם, אבל לכולם יש את ה-ISO.

<גדעון רייס: לרוב היצרנים יש באמת את תעודת ה-ISO ואת זה אין בעיה להמציא.

<גדעון רייס: אנחנו מבקשים שבמידה ואין את ה-COP יתאפשר גם לקבל את ה-ISO.

<גדעון רייס: במסגרת ההכנה לדיון, בדקנו את העניין הזה גם עם משרד התחבורה וגם עם מכון התקנים ואין להם התנגדות לנושא הזה ואולי אפשר להעביר אותו עכשיו.

אבישי ברוורמן: רשמתם את השאלה.

אבישי ברוורמן: בבקשה תשובות.

אבישי ברוורמן: מר פלור, אתה עונה?

<אבנר פלור: לגבי הנושא הראשון, על מעבדה מוסמכת של מכון התקנים או הטכניון, שהם המעבדה המוסמכת לרכב, הבהרתי גם בדיון הקודם, בעצם מי שמאושר לאשר לפי התקינה האירופאית זה אותן מעבדות או אותם גופים שמופיעים בתקינה האירופאית.

<אבנר פלור: כלומר, התקינה או הדירקטיבה האירופאית מציינות את שמות הגופים והמעבדות שמאושרות לבדוק את התקן.

אבישי ברוורמן: מה זה אומר לגבי הטכניון ומכון התקנים?

<אבנר פלור: כלומר, מכון התקנים והטכניון נכון להיום לא מופיעים בגופים הללו והם לא יכולים לאשר את המוצר לפי הדירקטיבה האירופאית.

<אבנר פלור: אבל למכון התקנים ולטכניון יש את היכולת המקצועית כן לאשר בהיבטים הבטיחותיים והמקצועיים מוצרים מסוימים כאלה ואחרים, יש להם את האפשרות הזאת, אבל הם לא עומדים בכל הדרישות.

אבישי ברוורמן: אני מבולבל.

אבישי ברוורמן: אני רוצה להבין מה זה ללכת עם ולצאת בלי.

<אסף אלפסי: היום אנחנו יכולים לבדוק ומחר לא נוכל.

אבישי ברוורמן: תסביר לי מה.

<ליאור הינקוס: אנחנו עורכים את הבדיקות עבור השוק הישראלי, לא עבור השוק האירופאי.

אבישי ברוורמן: השאלה פשוטה מאוד.

אבישי ברוורמן: אתה אומר שלפי הדירקטיבה האירופאית מכון התקנים והטכניון לא כשרים.

אבישי ברוורמן: מצד שני, הם כשרים לְמה?

<אבנר פלור: בעצם היום מכון התקנים והטכניון לא מאושרים על-פי הדירקטיבה האירופאית לבדוק.

אבישי ברוורמן: את זה אמרנו.

אבישי ברוורמן: ולכן לְמה הם כן כשרים?

<אבנר פלור: הם יכולים וכשרים, במידה ויהיה להם כל הציוד והמכשור המתאים לבדיקות.

אבישי ברוורמן: בוודאי, אם יש להם את הציוד.

<אבנר פלור: אם יש להם את כל הציוד אז הם יוכלו לבדוק את אותו מוצר לפי התקינה האירופאית.

<איתי עצמון: אתה מתכוון לאישור לפי הדירקטיבה האירופאית.

אבישי ברוורמן: אני לא מבין דבר אחד.

אבישי ברוורמן: נניח שיש להם את כל הציוד, את כל המיקרוסקופים, הטלסקופים, המוריסקופים ומה שצריך והם עדיין לא רשומים בדירקטיבה האירופאית.

אבישי ברוורמן: הם כשרים או לא כשרים?

<אבנר פלור: הם כשרים לבדוק את המוצר בהיבטים הבטיחותיים והמקצועיים, כן.

אבישי ברוורמן: אני עדיין ב"חצי היריון".

<איתי עצמון: שאלת המשך לשאלת היושב-ראש.

<איתי עצמון: לגבי מוצר שיש לגביו דרישות תקינה של מדינה באירופה, לא של הדירקטיבה של האיחוד האירופאי, במקרה הזה אתם מאפשרים הוכחה על-ידי מעבדה מוכרת אירופאית או מעבדה מוסמכת לרכב.

<איתי עצמון: מה הסיבה לכך?

<איתי עצמון: מה הסיבה להבדל?

אבישי ברוורמן: ביום שני אני יוצא בראש המשלחת של הכנסת הישראלית לפרלמנט האירופאי להתחיל בדיונים.

אבישי ברוורמן: המצב מצוין ביחסים עם אירופה ואנחנו נפגשים.

אבישי ברוורמן: שואל עו"ד עצמון: לגבי מוצרים מגרמניה – הטכניון ומכון התקנים בסדר; לגבי מוצרים מהאיחוד האירופאי, שמכיל את גרמניה – לא בסדר.

אבישי ברוורמן: נכון?

<איתי עצמון: כך כתוב.

<אבנר פלור: בסעיף קטן (ב) מדובר על מוצרים שלא עומדים בכל הכללים של הדירקטיבה האירופאית.

<אבנר פלור: אני מציע, אם נוסיף את החלופה- - -

<איתי עצמון: לגבי איזה מוצר?

<אבנר פלור: בסעיף קטן (א).

<אבנר פלור: אם רוצים להוסיף את החלופה של מעבדה מוסמכת לרכב צריך להיות ברור ברחל בתך הקטנה שיש להם את הציוד והמכשור המתאים לבדיקות המוצרים לפי התקן.

<ליאור הינקוס: אתה מסמיך.

<ליאור הינקוס: מעבדה מוסמכת אתם הסמכתם, אז כשאתם באים להסמיך כתנאי להסמכה תדרשו.

אבישי ברוורמן: לרגע שוחחתי עם גברת ורון ופתאום פה הכול הפקרות.

אבישי ברוורמן: לא הבנתי את זה לגמרי ועד שלא אבין את זה ואתה תסביר לי- - -

<איתי עצמון: גם אני לא הבנתי לגמרי.

אבישי ברוורמן: אם עו"ד עצמון לא הבין ואם אני לא הבנתי יכול להיות שעוד שני אנשים לא הבינו.

אבישי ברוורמן: אנחנו רוצים שכולם יבינו.

אבישי ברוורמן: איך זה הטכניון ומכון התקנים כשרים לגרמנים ולא כשרים לאיחוד האירופאי?

אבישי ברוורמן: זאת השאלה.

<אבנר פלור: אם רוצים להוסיף בסעיף קטן (א)- - -

אבישי ברוורמן: אנחנו רוצים להבין.

אבישי ברוורמן: אני לא מבין את העניין.

אבישי ברוורמן: הוא רוצה להכניס מוצר תעבורה.

אבישי ברוורמן: אתה אומר: לפי הדירקטיבה האירופאית זה לא אפשרי ולפי הגרמנים זה כן אפשרי.

אבישי ברוורמן: אני לא מבין מה זה.

<אבנר פלור: אם רוצים להוסיף לסעיף קטן (א) גם מעבדה מוסמכת לרכב, זה בתנאי שיהיה להם הציוד והמכשור המתאים לבדיקות.

אבישי ברוורמן: בלי שום קשר לדירקטיבה האירופאית.

אבישי ברוורמן: אז אני רוצה עכשיו לומר, בלי שום קשר לדירקטיבה האירופאית, אם הטכניון ומכון התקנים מופיעים שם או לא מופיעים, אם יש להם ציוד, מכיוון שאת היכולת האינטלקטואלית יש להם, הם כשרים.

אבישי ברוורמן: לכן אפשר למחוק את הנושא של הדירקטיבה האירופאית.

<קריאה: לא למחוק אלא להוסיף "או מעבדה מוסמכת לרכב".

<קריאה: להוסיף חלופה.

אבישי ברוורמן: למחוק את זה כתנאי.

<ליאור הינקוס: תנאי תיאורטי.

<אבנר פלור: בתנאי שיש להם את הציוד והמכשור המתאים.

אבישי ברוורמן: אמרת את זה שבע פעמים ואני חזרתי על זה.

<איתי עצמון: אני לא מבין.

<איתי עצמון: הם מעבדה מוסמכת לרכב, יש להם הסמכה.

<איתי עצמון: אתם מבקשים הסמכה נוספת?

אבישי ברוורמן: אני רוצה תשובה.

אבישי ברוורמן: אולי חיים פילצר יכול להסביר לי.

<חיים פילצר: לפי הבנתי, ואני לא בקי בזה, אם יש להם תעודת הסמכה על-ידי גוף במדינת ישראל משמע הם מוסמכים.

אבישי ברוורמן: כרגע הוא אמר שההסמכה צריכה לבוא מאירופה.

<חיים פילצר: הוא שאל אם יש להם את הציוד.

<חיים פילצר: הוא לא נכנס להסמכה.

אבישי ברוורמן: אני מבקש לשאול בפעם האחרונה את השאלה בצורה פשוטה.

אבישי ברוורמן: עוזי יצחקי, הקשבתי למר פלור.

אבישי ברוורמן: הוא אמר שבדירקטיבה האירופאית הטכניון ומכון התקנים לא כשרים.

אבישי ברוורמן: אחרי זה הוא הוסיף שאם יש להם ציוד הם כן כשרים.

אבישי ברוורמן: זה אומר שזה לא העניין של הדירקטיבה האירופאית אלא זה עניין שיש להם ציוד, כי יכולת יש להם.

<אבנר פלור: אסביר את הכוונה שלי.

<אבנר פלור: הבקשה של נציגי מכון התקנים היתה שהם יוכנסו לסעיף קטן (א).

<לאה ורון: שהם יוכנסו לסעיפים קטנים (א) ו-(ד).

<לאה ורון: הם מופיעים בסעיפים קטנים (ב) ו-(ג).

<אבנר פלור: אבל אנחנו לא דנים כרגע על סעיף קטן (ד).

<אבנר פלור: אנחנו מדברים על סעיף קטן (א).

<אבנר פלור: הם רוצים להיכנס לסעיף קטן (א).

<אבנר פלור: אני באתי עם פתרון.

<אבנר פלור: היות והם לא יכולים ולא מסוגלים להיות מאושרים על-ידי הדירקטיבה האירופאית, הרי הם לא יוסמכו על-ידי הדירקטיבה האירופאית, אבל מעבדה מוסמכת לרכב שמאושרת בכדי לבדוק את הבדיקות האלה צריכה להיות עם ציוד ועם מכשור מתאים.

<איתי עצמון: השאלה אם אנחנו נכנסים לכך בחקיקה.

<איתי עצמון: אתם מבקשים שאנחנו נכתוב בחקיקה "מעבדה מוסמכת לרכב בתנאי שיש לה ציוד מתאים"?

<אסף אלפסי: זה מובן מאליו.

<אסף אלפסי: זה תנאי להסמכה.

אבישי ברוורמן: כדי לבדוק דברים צריך ראש, ניסיון וציוד.

אבישי ברוורמן: אם אחד מהדברים האלה לא קיים אז אי אפשר לעשות את זה.

אבישי ברוורמן: נכון?

<לאה ורון: אני שומעת מנציגי משרד הכלכלה שיש להם הסמכה.

<אסף אלפסי: נכון, היום אנחנו מוסמכים.

אבישי ברוורמן: זו סוגיה תלמודית כל-כך מסובכת שצריך הרבה חכמים.

<חיים פילצר: אני רוצה להבין בשפה פשוטה.

<חיים פילצר: הרי משרד התחבורה נותן להם את ההסמכה כדי שהם יהיו מוכשרים עם הציוד והחוכמה והאינטליגנציה להיות מעבדה מוסמכת.

<חיים פילצר: מה זה משנה כרגע הציוד?

<חיים פילצר: אם הם נתנו את ההסמכה – הכול בסדר.

אבישי ברוורמן: אז מה עניין שמיטה לתשמישי מיטה?

אבישי ברוורמן: מה שייכת הדירקטיבה האירופאית?

<יוסי סקורניק: אני מלשכת המסחר.

<יוסי סקורניק: מה שקורה היום עם מעבדות, הם מאשרים ניירת.

<יוסי סקורניק: הם לא בודקים את המוצרים האלה עם התקינה.

<יוסי סקורניק: לכן זה עוד הליך, לדעתי מיותר, להביא ניירת ממעבדה מוכרת אירופאית.

<יוסי סקורניק: אם הם יעשו את הבדיקה הראשונה, שיש להם ציוד לבדוק אותה, במקום מעבדה אירופאית זה בסדר גמור.

<יוסי סקורניק: אבל היום מה שקורה בפועל, אני צריך להביא להם ניירות לאישורם כי הם לא בודקים.

אבישי ברוורמן: עוזי יצחקי רוצה לחתוך בירוקרטיה.

אבישי ברוורמן: נכון?

<אסף אלפסי: אדוני היושב-ראש, גם היום אנחנו בודקים בהתאמה לדירקטיבות, בהתאמה לתקינה האירופאית ומאשרים.

<אסף אלפסי: בחלק מן הדברים אנחנו כן בודקים תיעוד ובחלק אנחנו מבצעים בדיקות בפועל.

<אסף אלפסי: אני לא מבין למה מחר לא נהיה מוסמכים לבדוק את הדברים האלה.

<דידי רוזנפלד: בשביל מה צריך אתכם לתיעוד?

<דידי רוזנפלד: כדי שיעלה עוד כסף?

<דידי רוזנפלד: אם אתם בודקים תיעוד – לא צריך.

<דידי רוזנפלד: אם אתם בודקים את המוצר – על הכיפאק.

אבישי ברוורמן: אני אומר בפעם האחרונה, מכיוון שהמטרה היא לחתוך בבירוקרטיה במדינת ישראל, שהיא מהגרועות בעולם היום ולפשט תהליכים, ועדיין אירופה המערבית וארצות-הברית בהרבה דברים – איך אמר עוזי יצחקי – זה קריטריון טוב בשבילנו, יש פה שתי אפשרויות.

אבישי ברוורמן: או שיש דירקטיבה אירופאית או שבודקים בישראל על-ידי מי שיש לו ציוד.

אבישי ברוורמן: נכון?

אבישי ברוורמן: זה מה שאתה אומר?

<אבנר פלור: כן.

אבישי ברוורמן: אז תכתבו את זה וגמרנו.

<איתי עצמון: לא.

<איתי עצמון: אני חושב שלא צריך לקבוע בחקיקה שיש למעבדה המוסמכת ציוד.

<איתי עצמון: המעבדה המוסמכת לרכב מוסמכת לכך.

<יובל אביעד: שהוסמכה לעניין זה.

<אסף אלפסי: ביקשנו להיות כחלופה בלבד.

אבישי ברוורמן: הדבר היחיד, לא ליצור פה כפל.

<ליאור הינקוס: זה לא כפל.

<ליאור הינקוס: זה חלופה נוספת.

אבישי ברוורמן: אנחנו אומרים שבלי ציוד הם לא יכולים לבדוק.

<קריאה: אתה בודק היום ניירת.

<קריאה: אם יש לך אישור ממעבדה מוכרת באירופה אתה לא צריך יותר כלום.

אבישי ברוורמן: על הסוגיה הזאת אנחנו נסגור את הישיבה.

אבישי ברוורמן: אבל לעו"ד אביעד יש תשובה.

אבישי ברוורמן: תענה לשאלה שלי.

<יובל אביעד: אני חושב שצריכה להיות אפשרות גם למעבדה מוסמכת לרכב שהוסמכה לעניין זה, ואם לעניין זה חושב משרד התחבורה שצריך ציוד מסוג מסוים אז בהסמכה הוא יכתוב שצריך ציוד מסוים.

<יובל אביעד: זה הכול.

אבישי ברוורמן: אז מה צריך להיות כתוב כאן?

<אבנר פלור: או מעבדה מוסמכת או מעבדה שהוסמכה לכך.

אבישי ברוורמן: גמרנו.

אבישי ברוורמן: "או".

אבישי ברוורמן: לפשט, לא יותר מדי בירוקרטיה, עוד נייר ועוד נייר ועוד נייר.

<שרית זוכוביצקי-אור: מעבדה שהוסמכה לעניין זה.

<איתי עצמון: עוד שאלה.

<איתי עצמון: תהיה הסמכה נוספת?

<איתי עצמון: כלומר, תוסיפו בתנאי ההסמכה של אותה מעבדה תנאים נוספים?

<אבנר פלור: כן.

<איתי עצמון: שאלה נוספת, מכיוון שמדובר כאן בסעיפים קטנים (א) עד (ד) בחלופות, אם למשל יבואן פנה למעבדה אירופאית ולא קיבל את האישור הנדרש, האם הוא יוכל לפנות אחר-כך לחלופה אחרת, למשל למכון התקנים?

<שרית זוכוביצקי-אור: כן.

<שרית זוכוביצקי-אור: זה הכול חלופות.

<שרית זוכוביצקי-אור: לא תמיד כל החלופות קיימות.

אבישי ברוורמן: התשובה היא כן.

אבישי ברוורמן: אם כך, אגש להצבעה על סמך ההבנה שהיתה כאן.

אבישי ברוורמן: אני מאשר.

<איתי עצמון: למעט סעיף קטן (ד), אדוני, מכיוון שהוא מפנה לסעיף שטרם אושר בוועדה.

<איתי עצמון: אז סעיפים קטנים (א)-(ג).

אבישי ברוורמן: מאושר.

אבישי ברוורמן: אנחנו ממשיכים הלאה.

אבישי ברוורמן: אין בעיות.

אבישי ברוורמן: אני מאשר את סעיפים קטנים (ה)-(ו).

<איתי עצמון: מדוע כאן לא קובעים את דרכי ההוכחה בחקיקה ראשית?

<איתי עצמון: למעשה כל דרכי ההוכחה ייקבעו בתקנות.

<אבנר פלור: מכיוון שנושא מוצר תעבורה משומש הוא נושא מורכב, שיכול להיות שיהיו כל מיני תנאים כאלה ואחרים, המקום שלו הוא בחקיקת משנה ולא בחוק ראשי.

<אבנר פלור: לסוג.

אבישי ברוורמן: אז תכתבו "בהתאם לסוג מוצר התעבורה המיובא".

אבישי ברוורמן: אני מאשר.

<אינגריד הר-אבן: רק רגע, לפני כן, הנושא של חלפים משופצים בעצם עוד לא הוסדר באף אחד מן הפרקים פה.

<אינגריד הר-אבן: היינו רוצים לדעת מה מעמדו של החלף המשופץ, אם אתם מכניסים את זה במשומש.

<אינגריד הר-אבן: מה דינו?

<אבנר פלור: הנושא של משופץ עלה גם בדיון הקודם.

<אבנר פלור: לדעתי כדאי, אם זה אפשרי, שנאמר בסעיף 89ד "בדרך שקבע השר" גם לנושא של משופץ.

<אבנר פלור: גם משומש וגם משופץ.

<אינגריד הר-אבן: אבל אז צריך להגדיר מה זה משופץ.

<אבנר פלור: הגדרנו בדיון הקודם.

<איתי עצמון: מוצר תעבורה משופץ מוגדר בסעיף 103.

<אבנר פלור: אמרתי בדיון הקודם שניתן לקחת אותו לכאן.

<איתי עצמון: ייתכן שניתן, אבל הוועדה לא אישרה.

<איתי עצמון: צריך יהיה לאשר את זה.

אבישי ברוורמן: אז נאשר.

אבישי ברוורמן: בבקשה, תגידו את ההגדרה ואנחנו נאשר.

אבישי ברוורמן: עו"ד עצמון, תעזור להם.

אבישי ברוורמן: אנחנו הרי עוזרים לכם כל-כך הרבה.

אבישי ברוורמן: עוזי יצחקי, בסוף אני מקווה שהשר יופיע אתי במסיבת עיתונאים ויגיד: גם החבר'ה האלה עזרו קצת.

אבישי ברוורמן: שלא יהיה רק: אני השר והם הווסלים.

<לאה ורון: היושב-ראש אמר את זה לעוזי יצחקי בישיבה הקודמת.

אבישי ברוורמן: חבר הכנסת וקנין עבד על כל חוק הטיס וכל התקנות לפיו.

אבישי ברוורמן: בסוף כשנגמר חוק הטיס אפילו לא הזכירו אותו.

אבישי ברוורמן: אני מקווה שבמקום שבעלי תשובה עומדים.

אבישי ברוורמן: ..

<אבנר פלור: אקרא את ההגדרה שביקשנו להוסיף.

<אבנר פלור: ההגדרה שביקשנו להעביר למסגרת החוק היא כדלקמן: ""מוצר תעבורה משופץ" – מוצר תעבורה משומש, בין אם הוא מוצר תעבורה מקורי ובין אם הוא מוצר תעבורה תחליפי שעובד, נבדק והוכשר לשימוש ברכב.

<אבנר פלור: " את זה ביקשנו להעביר להגדרה במסגרת הצעת החוק בסעיף ההגדרות.

<איתי עצמון: אני לא לגמרי מבין.

<איתי עצמון: בסעיף 89ד מדובר על מוצר תעבורה משומש.

אבישי ברוורמן: שרית, אנא תעשי לנו סדר.

<שרית זוכוביצקי-אור: אסביר.

<שרית זוכוביצקי-אור: בעקבות ההערה, אנחנו רוצים לסעיף של "מוצר תעבורה משומש" להוסיף גם "מוצר תעבורה משופץ".

<שרית זוכוביצקי-אור: שניהם סוגים דומים.

<שרית זוכוביצקי-אור: הם מוצרים שהתחילו את חייהם כמקוריים או תחליפיים.

<שרית זוכוביצקי-אור: משומש הוא מוצר משומש שעבר שיפוץ.

<שרית זוכוביצקי-אור: דרכי ההוכחה שלהם מורכבות.

<שרית זוכוביצקי-אור: כל מוצר יכול שתהיה לו דרך הוכחה.

<שרית זוכוביצקי-אור: לא יכולנו לקבוע כללים כמו פה.

<שרית זוכוביצקי-אור: לכן אנחנו מציעים בסעיף הזה לקבוע כי דרכי ההוכחה לשני הסוגים האלה יהיו- - -

<איתי עצמון: אבל הוכחה של מה?

<איתי עצמון: לא כתבתם של מה.

<איתי עצמון: "הוכחת עמידת מוצר תעבורה משומש".

<שרית זוכוביצקי-אור: אוסיף.

<שרית זוכוביצקי-אור: בכותרת השוליים נכתוב "דרכי הוכחה למוצר תעבורה משומש ומוצר תעבורה משופץ".

<שרית זוכוביצקי-אור: בסעיף ייכתב: "הוכחת עמידת מוצר תעבורה משומש ומוצר תעבורה משופץ תעשה בדרך שקבע השר".

<איתי עצמון: אבל הוכחה של מה?

<שרית זוכוביצקי-אור: עמידה בדרישות התקינה.

<שרית זוכוביצקי-אור: בכלל, באופן כללי.

<שרית זוכוביצקי-אור: אם יהיה לי אמריקאי, אם יהיה לי אירופי.

<שרית זוכוביצקי-אור: כל דרישות התקינה.

<שרית זוכוביצקי-אור: אמרנו שהתיבה "דרישות תקינה" היא הכול.

<שרית זוכוביצקי-אור: המוצרים מתחילים את חייהם כמקוריים או תחליפיים, זה הבסיס.

<שרית זוכוביצקי-אור: ככאלה הם צריכים לעמוד בתקינה.

<דידי רוזנפלד: כולם?

<דידי רוזנפלד: מה עם אלטרנטור לדוגמה?

<אבנר פלור: לא כולם, אבל הכוונה, לדוגמה ניקח דלת משומשת שאין לה דרישות תקינה ספציפיות, אבל במקרה הזה נוכל לחייב אותם בסימון של הדלת, מי היצרן שלה, כל מיני פרטים לזיהוי.

<דידי רוזנפלד: אם היא משומשת – סליחה, לא הבנתי.

<אבנר פלור: כאן אנחנו לא מכניסים את דרכי ההוכחה.

<אבנר פלור: נקבע את זה בתקנות.

<אבנר פלור: זה יהיה בתיאום כדי שתראו את זה.

<אבנר פלור: פה אנחנו רוצים לתת הסמכה, שנקבע תנאים.

<דידי רוזנפלד: אבל אתם מבקשים פה הסמכה שהיא בלתי מוגבלת בעצם.

<דידי רוזנפלד: הממשלה מבקשת פה מהכנסת שתצביע על הסמכה בלתי מוגבלת.

<דידי רוזנפלד: ניקח לדוגמה אלטרנטור.

<אבנר פלור: אז מה אתה מציע?

<דידי רוזנפלד: איזו תקינה אתה רוצה באלטרנטור?

<דידי רוזנפלד: שמי שמשפץ ב-200 שקל אלטרנטור יביא לזה תקינה מאירופה?

<אבנר פלור: אל תשכח שהפרק הזה מתייחס לעד 150 מוצרים, לא לכל ה-25,000.

<אבנר פלור: לא בטוח שאלטרנטור נכנס ב-100 או 150 המוצרים הללו.

<דידי רוזנפלד: הוא לא נכנס.

<אבנר פלור: אז הוא לא נכנס לזה.

<דידי רוזנפלד: אבל יש שם מוצרים שהשיפוץ שלהם עולה גרוש וחצי.

<דידי רוזנפלד: על הגרוש וחצי הזה אתה רוצה תקינה אירופאית?

<אבנר פלור: לא.

אבישי ברוורמן: השאלה של מר רוזנפלד, האם יוצרים פה בירוקרטיה על חפצים שהם בטלים בשישים.

אבישי ברוורמן: אנחנו רוצים לקחת רק דברים מרכזיים.

<דידי רוזנפלד: מוצרים בטיחותיים למשל.

<לאה ורון: אתה מדבר על סעיף 89ד, מר רוזנפלד?

<דידי רוזנפלד: אני מדבר על סעיף 89ד שמוסיפים לו עכשיו את המילה "משופץ".

<אבי גונן: אדוני היושב-ראש, בהתחלה המוצר המשופץ לא היה מוגדר ולא חשבנו שיש צורך בכך.

<אבי גונן: יבואני הרכב הגדירו את זה כי הם טוענים שיש להם ייבוא מוצרים משופצים מן היצרן, אז הבנו שצריך לפתוח את הנישה הזאת.

<אבי גונן: בעיקרון "משופץ" זה לא חדש.

<אבי גונן: זה לוקח מוצר ופועל לביצוע אחזקתו בצורה מיטבית.

<אבי גונן: עדיין זה במסגרת מדיניות אחזקה.

<אבי גונן: לכן אין לנו כוונה, אם נתיר מוצרים מסוימים משופצים שנגדיר אותם בתקנות, לדרוש לעמוד בדרישות התקן אלא פשוט שיפעלו לתחזק אותם ברמת אחזקה.

<אבי גונן: כמובן אין פה דרישות תקן אלא דרישות אחזקה.

<דרור וגשל: אני ממשרד המשפטים.

<דרור וגשל: לא הבנתי.

<דרור וגשל: נניח שדלת נמצאת ברשימת 150 המוצרים.

<דרור וגשל: אם מביאים דלת מקורית היא צריכה לעמוד בדרישות התקינה.

<דרור וגשל: אם הבאתי דלת משופצת- - -

<קריאה: אין דבר כזה.

<דרור וגשל: או מוצר אחר שאפשר לשפץ אותו, זה לא משנה.

<לאה ורון: למשל אלטרנטור או רפידות ברקסים.

<דרור וגשל: אני מחפש משהו שנמצא ברשימת 150 המוצרים.

<דידי רוזנפלד: למשל מנוע של אוטו.

<דידי רוזנפלד: הבאנו מנוע מחוץ לארץ.

<דרור וגשל: הרצון שלנו להכניס את המוצרים האלה לרשימת 150 המוצרים נובע מכך שאנחנו מביאים אותם לארץ ואנחנו רוצים לוודא שהם עומדים בדרישות התקן.

<דרור וגשל: אם אני מביא מוצר מקורי אז אני מבקש מן היבואן להראות לי תעודה שהמוצר הזה עומד בדרישות התקן.

<דרור וגשל: אם אני מביא את אותו מוצר כשהוא שופץ, כלומר יש לי עכשיו חשש שהוא כבר לא עומד בדרישות התקן, אז אני אוותר על העמידה בדרישות התקן?

<דרור וגשל: אני לא מבין למה במקרה הזה אני לא צריך שאותו מוצר יעמוד בכל דרישות התקן.

אבישי ברוורמן: השאלה נשאלה.

אבישי ברוורמן: יש למישהו תשובה?

אבישי ברוורמן: אני רוצה שבעלי מקצוע יסבירו לנו.

אבישי ברוורמן: יכול להיות שעורכי-הדין והכלכלנים אפילו לא יודעים.

<רון מלכה: יש לי עוד שאלה.

<רון מלכה: המנוע הוא נושא מורכב.

<רון מלכה: בכוונה התייחסתי למנוע.

<רון מלכה: למה?

<רון מלכה: מצד אחד, אנחנו הולכים להיות יבואנים ישירים, מקבילים, זעירים.

<רון מלכה: אני מחויב לתת לאוטו שירותי תחזוקה במשך 7 שנים.

<רון מלכה: נניח שללקוח הלך המנוע.

<רון מלכה: גם בתשלום, נניח שזה אחריותו.

<רון מלכה: אני אצטרך לספק את המוצר.

<רון מלכה: לפעמים אני קונה את המנוע כמשומש.

<רון מלכה: אין לי שום תיעוד.

<רון מלכה: אני יודע רק שאני אחראי להביא את הדגם הספציפי של המנוע שמתאים לאוטו.

<רון מלכה: אני קונה אותו מאיזו חצר פירוקים בגרמניה או בבוסטון או בכל מקום שממנו הבאתי את האוטו.

<רון מלכה: מאין אביא תעודה על המנוע הזה?

<רון מלכה: מראש כשהבאתי את האוטו הבאתי אותו עם תקינה.

<רון מלכה: באוטו הזה הולך המנוע הזה.

<רון מלכה: לא יכול ללכת מנוע אחר.

<שרית זוכוביצקי-אור: זה עניין של דרישות עמידה בתקן.

<רון מלכה: אני חייב הרי להביא את אותו מנוע שישב בדיוק על אותן תושבות ויתחבר לאותם אביזרים וכולי.

<רון מלכה: אני לא יכול להביא מנוע אחר.

<רון מלכה: לכן עכשיו לבקש ממני הוכחה על כך שהוא עומד בתקן – מה יקרה אם ב-2017 שוב ישתנו תקינות זיהום האוויר ותגידו לי להביא אותו ב"יורו 9" כאשר האוטו הוא 2006?

<רון מלכה: אבל עדיין האדם זכאי לקבל מנוע.

<זאב פרידמן: אדון מלכה, אף פעם לא ראית תושבות מולחמות?

<יוסי סקורניק: הוא לא.

<יוסי סקורניק: אתה ראית?

<זאב פרידמן: כן.

<רון מלכה: אני לא ראיתי.

<רון מלכה: ראיתי שלדות מולחמות אבל לא תושבות מולחמות.

<דידי רוזנפלד: אני לא ראיתי, ואני שנים רבות בענף, מאז שנת 1972.

אבישי ברוורמן: יש תשובה למר מלכה?

<אבנר פלור: יש לי תשובה למר מלכה לגבי הדוגמה של המנוע.

<רון מלכה: זה גם "גיר", לצורך העניין.

<אבנר פלור: ספציפית לגבי המנוע, הבקשה שלנו כאשר אנחנו כותבים את מה שנכתב פה, היום כשאתה מביא מנוע חדש, מתוך 100 או 150 המוצרים, התנאי שאנחנו מבקשים הוא שיהיה לך רישיון סחר בלבד.

<אבנר פלור: ברישיון סחר התנאים הם מקום, בעל מקצוע.

<רון מלכה: אין בעיה, זה בסדר.

<אבנר פלור: פה אין בעיה להביא.

<אבנר פלור: יחד עם זאת, חלה עליך החובה להביא את התיעוד הנדרש לזיהוי המנוע: הדגם, למה הוא מתאים.

<אבנר פלור: זה לא מוטל עלי.

<אבנר פלור: זה מוטל עליך.

<רון מלכה: אין לי בעיה עם זה.

<רון מלכה: אגיד לך למה הוא מתאים, אצהיר לך למה הוא מתאים.

<רון מלכה: אין לי שום בעיה, כל עוד זה לא ימנע ממני בעתיד למלא התחייבות חוקית אחרת שיש לי.

<איתי עצמון: השאלה אם יש דרישות תקינה או אין דרישות תקינה.

<דרור וגשל: אבנר פלור ענה לו כאשר מנוע לא נמצא ברשימה של ה-150.

<אבנר פלור: לא, הוא נמצא, אבל אין לו רישיון סחר.

<דרור וגשל: אז זה דוגמה לא טובה.

<דידי רוזנפלד: זו דוגמה מצוינת כי הוא יכול להיות גם משופץ.

אבישי ברוורמן: מכיוון שהמנוע הוא דוגמה לא טובה, תנו לנו דוגמה אחרת מתוך רשימת 150 המוצרים.

אבישי ברוורמן: תנו לנו איזו דוגמה טובה אחת ואז לגבי אותו מוצר תענו תשובה למר מלכה.

<אבנר פלור: לא כל מוצר משפצים.

אבישי ברוורמן: תנו לנו דוגמה שהפרוטוקול וההיסטוריה יכתבו, דוגמה של אחד מ-150 המוצרים שהוא לא מנוע, כי מנוע זה דוגמה לא טובה.

<רון מלכה: כי על מנוע לא צריך תקינה.

<אבנר פלור: לדוגמה, ממיר קטליטי לרכב.

<אבנר פלור: ממיר קטליטי לרכב ניתן לשפץ.

<אבנר פלור: הממיר עצמו, על-פי התקינה האירופאית, צריך לעמוד ב-ECE 103, אלה התקנים שמתאימים לרכב.

<אבנר פלור: מה אני בעצם מבקש?

<אבנר פלור: לבדוק ולוודא שהמוצר המשופץ שמגיע לפה מחוץ לארץ יש עליו התיעוד והזיהוי הנדרש וכן עמידה בתקן.

<רון מלכה: מי ייתן את התיעוד על המוצר הזה?

<רון מלכה: הוא במקרה גם יקר מאוד, כפי ששנינו יודעים, כל החיישנים יקרים מאוד.

<רון מלכה: אני אמור לקחת אותו למעבדה שתבדוק שהוא עומד בתקן?

<שרית זוכוביצקי-אור: אמצעי הוכחה – זה בדיוק העניין.

<דידי רוזנפלד: אתם צודקים, אמצעי ההוכחה הם על-ידי היבואן.

<דידי רוזנפלד: אדוני היושב-ראש, תראה מה הממשלה מבקשת.

אבישי ברוורמן: רבותי, רק רוזנפלד יוציא אותנו מן הביצה.

<דידי רוזנפלד: תראה מה הממשלה מבקשת.

<דידי רוזנפלד: היא מבקשת שכאשר קונים איזה חלק משופץ באיזו מדינה בעולם, באירופה או בארצות-הברית, כי בדרך כלל שם משפצים את הממירים הקטליטיים, אף אחד בעולם לא עושה תקינה על חלק משופץ אבל אנחנו החכמים היחידים בעולם שיעשו את זה.

אבישי ברוורמן: ברור.

אבישי ברוורמן: אנחנו היחידים בעולם ששרי האוצר שלהם לא צריכים השכלה בכלכלה.

<דידי רוזנפלד: זה פשוט יעלה את מחיר המוצר.

אבישי ברוורמן: רבותי, ה"שיפוצניק" שמימיני, עו"ד עצמון, אומר לי שאעזוב את המשופץ כרגע ונתקדם הלאה.

<איתי עצמון: אתם לא בשלים להציע פתרון.

אבישי ברוורמן: אינגריד הר-אבן, יש לך פתרון?

אבישי ברוורמן: בעיות אני לא רוצה.

אבישי ברוורמן: יש למישהו פתרון?

<אינגריד הר-אבן: אנחנו ממליצים להקל מאוד עם המשופץ.

אבישי ברוורמן: אבל תנו לי פתרון.

<אינגריד הר-אבן: רוב המשופצים בכלל משפצים אותם במוסכים בישראל.

<אינגריד הר-אבן: העליתי את נושא המשופץ כדי לקבל פטור, לא כדי להוסיף תקינה.

אבישי ברוורמן: מכיוון שיש לי בעיה יש רק אדם אחד שעיניי נשואות עליו, עו"ד פרידמן.

אבישי ברוורמן: יש לי שתי אפשרויות: או לדחות את המשופץ, או שאתה תיתן לי פתרון.

<זאב פרידמן: אני מתנצל, אין לי פתרון.

<זאב פרידמן: אני חושב שהפתרון שמשרד התחבורה הציע הפעם הוא הפתרון הנכון.

<זאב פרידמן: יצטרכו להוכיח את העמידה בכול.

<זאב פרידמן: אתן את הדוגמה הפשוטה והבסיסית ביותר, ממירים.

<זאב פרידמן: אדם שהחליט להיות קרימינל, רק לצורך העניין, אבל קרימינל חוקי, יוצא למדינת חוץ, קונה מלאי של ממירים, מתקין אותם ל-10 שניות כל אחד בתוך מכונה ומביא אותם בתור משומשים.

<זאב פרידמן: האם נאמר שבגלל זה פטרנו אותו מכל הניירת שדרשנו מממירים חדשים?

אבישי ברוורמן: זאת היתה ההערה של עו"ד וגשל.

<זאב פרידמן: לכן אני חושב שהבקשה לדרוש עמידה, הן במקור והן בהוכחה, שמדובר במוצר חזק משופץ- - -

אבישי ברוורמן: אבל מצד שני, אומר לך מר מלכה שלא גוזרים גזרה על הציבור שרוב הציבור לא יכול לעמוד בה.

<עוזי יצחקי: אומרים האנשים שמבינים פה שזה ייקר את המוצר.

<זאב פרידמן: אפשר להתווכח על מידת ההוכחה שנדרשת.

אבישי ברוורמן: אני חושב שבסוף אני אזרוק את השיפוץ החוצה.

<עוזי יצחקי: זאת היתה הכוונה מראש.

<איתי עצמון: יש עוד נקודה שלא ברורה לי.

<איתי עצמון: כאשר מסתכלים על ההגדרה "מוצר תעבורה משופץ", כתוב "מוצר תעבורה משומש, בין אם הוא מוצר תעבורה מקורי ובין אם הוא מוצר תעבורה תחליפי שעובד, נבדק והוכשר לשימוש ברכב".

<איתי עצמון: דהיינו, ישנן דרישות והוראות שקבענו כאן לגבי מוצר תעבורה מקורי ועכשיו לגבי מוצר תעבורה משומש.

<איתי עצמון: השאלה לשם מה יש צורך לקבוע דרישות נוספות לגבי מוצר תעבורה משופץ.

<עוזי יצחקי: לא אנחנו העלינו את זה.

<עוזי יצחקי: זה עלה על-ידי המוסכים.

אבישי ברוורמן: רבותי, אני לא בשל לקבל החלטה על משופץ.

<יובל אביעד: יש לי בקשה.

<יובל אביעד: בתוך 150 המוצרים האלה יש גם מוצרים שחלה עליהם תקינה רשמית.

<יובל אביעד: נכון?

<שרית זוכוביצקי-אור: לא.

<לאה ורון: מר פלור אמר שעל חלק יש ועל חלק אין, כמו למשל המנוע.

<עוזי יצחקי: אבל מה זה קשור לסעיף הזה?

<לאה ורון: הוא עוד לא שאל את השאלה.

<יובל אביעד: בגלל שלתקן רשמי יש מעמד אחר, של תקנה בעלת פועל תחיקתי, בשביל אחידות החקיקה אני רוצה שאם חל על המוצר תקן רשמי זה יהיה בהתייעצות עם שר הכלכלה.

<אבנר פלור: הבעיה הזאת לא קיימת כאן.

אבישי ברוורמן: רבותי, אם לא תפתרו לי את הבעיה עכשיו אוריד את המשופץ, נצביע על המשומש ונחזור אחרי כן.

אבישי ברוורמן: לא חשוב שזה לא בא ממשרד התחבורה.

אבישי ברוורמן: זה התוכן.

<עוזי יצחקי: עובדה שזה לא עלה מאתנו.

<דרור וגשל: אני מציע שגם על המשומש לא תצביע.

<עוזי יצחקי: למה?

אבישי ברוורמן: לא, זו לא אותה בעיה.

אבישי ברוורמן: אני נותן לכם שתי דקות להתייעצות.

אבישי ברוורמן: נאשר את המשומש.

אבישי ברוורמן: אם יהיו מחשבות נוספות לגבי המשופץ אעלה את זה ברביזיה.

<לאה ורון: אתם ממילא צריכים להביא רשימה של כל הבקשות שלכם לדיון מחדש כפי שביקשתי.

<עוזי יצחקי: אני יודע.

<עוזי יצחקי: אנחנו מכינים את זה.

<לאה ורון: אז תשקלו את זה.

<לאה ורון: אם תרצו, תגישו בקשה לדיון מחדש.

אבישי ברוורמן: כרגע אני מאשר את המשומש, עם התיקונים שנאמרו.

<איתי עצמון: אקרא את הסעיף עם התיקונים.

<איתי עצמון: "הוכחת עמידת מוצר תעבורה משומש בדרישות תקינה תעשה בדרך שקבע השר בהתאם לסוג מוצר התעבורה המיובא".

<דבי מילשטיין: ללא תקן רשמי?

<איתי עצמון: מכיוון שיש הוראה כללית בסעיף 89א רבא, ולפיה "הוכחת עמידת דגם מוצר תעבורה בתקן רשמי לפי סעיף 89(3) תהיה באמצעות הצגת אישור ממעבדה מאושרת".

<איתי עצמון: אני מבין שככל שיש תקן רשמי שחל על מוצר התעבורה, בין אם הוא משומש ובין אם הוא מקורי, חלות הוראות חוק התקנים לעניין הצגת אישור ממעבדה מאושרת.

<יובל אביעד: אז יש שני אישורים, האחד אישור שלנו, והשני דרכי הוכחה שהם יקבעו.

<יובל אביעד: אני לא רוצה כפילות.

אבישי ברוורמן: הוא אומר שהחוק קובע כפילות.

<אבנר פלור: אלה שיש להם תקן רשמי, התהליך כפי שמוצע לא מגיע אלינו בכלל.

<אבנר פלור: לדוגמה, מצבר.

<אבנר פלור: כל התהליך מול מכון התקנים, שבודק לגבי תקן רשמי, לא מגיע אלינו.

<אבנר פלור: אנחנו לא מאשרים מבחינתנו.

<אבנר פלור: הוא גם לא מופיע ברשימה.

<אבנר פלור: אין פה כפילות.

<אבנר פלור: תקן ישראלי רשמי.

<קריאה: לפי פרק ח' הוא לא מוגדר כמוצר תעבורה.

<איתי עצמון: תתייחסו בבקשה לסעיף 89א שאושר בוועדה.

<דרור וגשל: יש הוראה ספציפית בחוק שאומרת שאם מוצר שמייבאים לפה, מוצר מתוך הרשימה, יש עליו תקן רשמי – כרגע אתה אומר שברשימה שתעשה לא יהיה מוצר כזה.

<דרור וגשל: אבל נתת כבר את האפשרות שזה יהיה.

<דרור וגשל: כאן השאלה, אם יש מוצר ברשימה שחל עליו תקן רשמי, האם הכוונה בסעיף הזה לאפשר דרכי הוכחה שונות מאלה שקבועות בחוק התקנים לתקן רשמי?

<אבנר פלור: לא.

<איתי עצמון: זה יובהר בנוסח.

<גדעון רייס: הייתי מבקש הבהרה בקשר לסעיף הקודם.

<גדעון רייס: ביקשנו לאפשר גם ISO במקום COP.

<גדעון רייס: הייתי מבקש הבהרה ממשרד התחבורה האם זה מקובל עליו.

<אבנר פלור: כן.

אבישי ברוורמן: מקובל.

אבישי ברוורמן: נרשם בפרוטוקול.

<איתי עצמון: זאת הבהרה לפרוטוקול או תוספת לנוסח?

<אבנר פלור: אסביר מה הכוונה שלו ואבהיר.

<גדעון רייס: אחרי שתסיים את ההסבר אני מבקש עוד הבהרה נוספת.

אבישי ברוורמן: תאמר את שתי ההערות ביחד.

<גדעון רייס: מאחר ויש גם נושא של בדיקות מדגמיות, על-פי התקינה האירופאית וכפי שזה מנוסח עכשיו בסעיף למעשה בכל פריט שנייבא לארץ נצטרך להביא את הבדיקה למכון התקנים או לגוף אחר כדי שיבדוק.

<גדעון רייס: עד עכשיו הבדיקות נעשות באופן מדגמי, זאת אומרת אם אנחנו מביאים 1,000 מוצרים אנחנו לא צריכים להביא 1,000 תעודות.

<גדעון רייס: אנחנו מבקשים שנושא המדגם יהיה גם כן פטור.

<גדעון רייס: הגשנו מכתב לוועדה ובו ביקשנו שהמדגם וכל התהליך של הדגימות האלה ייקבע על-ידי משרד התחבורה ולא לפי איזה סעיף בחוק.

אבישי ברוורמן: מה התשובה?

<אבנר פלור: אסביר את הבקשה, שיהיה ברור ואז אענה תשובה.

<שרית זוכוביצקי-אור: אני לא הבנתי.

<אבנר פלור: בעצם היום, כפי שנאמר, הדירקטיבה האירופאית בודקת עמידת המוצר בדרישות התקן.

<אבנר פלור: בנוסף, יש גם סעיף בדירקטיבה האירופאית שמתייחס לייצור הסדרתי, שזה מה שאומר ה-COP.

<אבנר פלור: זאת אומרת, שהייצור הסדרתי של המוצר השני, השלישי והרביעי מתאים למוצר הראשון.

<אבנר פלור: במוצרי תעבורה, בניגוד לרכב, יש לעתים תקנים ישנים, שנבדקו לפני 5, 6 או 7 שנים, שבעצם האבטיפוס שלהם אושר לפני 6-7 שנים וה-COP לא חודש.

<אבנר פלור: אחרי 3 שנים ה-COP לא חודש לגבי המפעל.

<אבנר פלור: הבקשה שלהם, שבמקום עמידה ב-COP לגבי הייצור הסדרתי תהיה עמידה בדרישות ISO.

<אבנר פלור: זאת אומרת, שמשרד התחבורה ידרוש במקום COP עמידה בדרישות ISO.

<אבנר פלור: זו בעצם הבקשה.

<איתי עצמון: יש השלכה של ההערה הזאת לנוסח של הצעת החוק?

<אבנר פלור: לאיזה סעיף אתם מתכוונים?

<גדעון רייס: הגשנו את הנייר הזה לוועדה.

<גדעון רייס: מדובר על סעיף 89ג(א) ו-(ב).

<איתי עצמון: הסעיף אושר.

אבישי ברוורמן: בסדר, אבל לפרוטוקול, אם זה חשוב אז אפתח את הסעיף לדיון מחדש.

<אבנר פלור: אני מקבל את התיקון.

<איתי עצמון: תבדקו אם צריך לפתוח את הסעיף.

אבישי ברוורמן: תגיד לי מה להוסיף ואני אוסיף.

<שרית זוכוביצקי-אור: אם אנחנו מדברים על משהו שעומד בדרישות התקינה- - -

אבישי ברוורמן: אבנר פלור, תוסיף את זה לרשימה של הסעיפים שאתם מבקשים לפתוח ולדון בהם מחדש.

<אבנר פלור: בסדר.

<לאה ורון: את סעיף 89ג תוסיפו לרשימת הרביזיות.

<לאה ורון: אתם רושמים לכם את זה?

<דידי רוזנפלד: לא בהכרח נצטרך רביזיה.

<דידי רוזנפלד: נשקול את זה.

<לאה ורון: תביאו תשובה לוועדה.

אבישי ברוורמן: אני מאשר את סעיף 89ד.

<אבי גונן: לגבי המדגמים, בפועל יש מוצרי תעבורה, כמו פנסים או מראות, שמותאמים לכל דגם רכב מסוים והם לא אוניברסליים.

<אבי גונן: למשל, מראת צד מתאימה לדגם מסוים ולשנה מסוימת.

<אבי גונן: כאשר יש ייבוא של מראות – יש אלפי מראות של אותו יצרן.

<אבי גונן: ברגע שבא היבואן הוא מראה לנו את הקטלוג ואני רואה שכל 1,000 המראות או 1,500 המראות האלה לפי הקטלוג עומדות בתקן, וזה גם יצרן שיש לנו ניסיון אתו, שהוא כבר מייבא שנים, נגיד לצורך העניין "בוש".

<אבי גונן: ואז אני אומר לו: מתוך ה-1,000 תביא לי תעודה על זה ועל זה ועל זה.

<אבי גונן: הוא מביא לי תעודה של עשרה פריטים ואני רואה שזה מתקיים ואני מאשר את זה.

<אבי גונן: לפי הצעת החוק בנוסחה היום הוא צריך להביא 1,000 תעודות, שזה כמעט בלתי אפשרי.

<אבי גונן: היצרן, בכמויות שהוא מביא, יזרוק אותו, לא ייתן לו לייבא.

<אבי גונן: אני חושב שהבקשה של גדעון רייס יש בה משהו.

<אבי גונן: צריך כן לאפשר לנו לבדוק תעודות מדגמיות על-פי הבנתנו.

אבישי ברוורמן: בסדר גמור.

אבישי ברוורמן: קיבלנו?

ושרית זוכוביצקי-אור: לא.

<דרור וגשל: זה לא תואם את הצעת משרד התחבורה.

<שרית זוכוביצקי-אור: המשמעות היא שיבדקו רק חלק מן התקינה ולא הכול.

אבישי ברוורמן: יפה, החיים זורמים.

<איתי עצמון: אתם מדברים על סעיפים שכבר אושרו?

<שרית זוכוביצקי-אור: לא, זה הצעה נפרדת.

<איתי עצמון: תבחנו את ההצעה.

<איתי עצמון: אם יש צורך לעגן אותה בסעיף נפרד, תביאו הצעת נוסח לוועדה והוועדה תוכל לדון ולאשר אותה.

אבישי ברוורמן: שרית זוכוביצקי-אור, את כבר לא תהיי פה כאשר נעשה את זה.

<אבנר פלור: נבחן את ההצעה ונעביר את ההתייחסות שלנו.

<שרית זוכוביצקי-אור: אני מוסיפה את המילים "בהסכמת שר האוצר ושר הכלכלה".

<איתי עצמון: יש לי שאלה.

<איתי עצמון: מדוע יש צורך בסעיף הזה אם קיים כבר סעיף 88ב שאושר, שלפיו שר התחבורה בהסכמת שר האוצר ושר הכלכלה אמורים לקבוע בצו רשימה של מוצרי תעבורה שעליהם יחול הפרק הזה?

<איתי עצמון: מה היחס בין סעיף 88ב לבין הרשימה הנוספת או האחרת שמוצע לקבוע כאן בסעיף 89ה?

<שרית זוכוביצקי-אור: הרשימה שבסעיף 88ב היא 150 מוצרים שחשבנו שהם בטיחותיים ואנחנו מפקחים על הייבוא שלהם.

<שרית זוכוביצקי-אור: בין היתר, בודקים דרישות תקינה.

<שרית זוכוביצקי-אור: מתוך ה-150 האלה – אנחנו עדיין בקבוצת ה-150 – יש מוצרי תעבורה שלא ניתן להביא אותם משומשים לארץ.

<שרית זוכוביצקי-אור: זה היחס.

<איתי עצמון: כלומר, מדובר על מוצרי תעבורה מתוך הרשימה שתקבעו בצו לפי סעיף 88ב?

<שרית זוכוביצקי-אור: נכון.

<שרית זוכוביצקי-אור: יסביר את זה אבי גונן טוב ממני.

<שרית זוכוביצקי-אור: לפי מה שאני למדתי ממנו, יש מוצרי תעבורה שברגע שמשתמשים בהם אי אפשר לחזור ולהשתמש בהם.

<איתי עצמון: נצטרך אולי להבהיר את זה בנוסח.

<לאה ורון: צריך להבהיר את זה.

<לאה ורון: מי יבין כשיקרא את סעיף 89ה שזו הכוונה?

<שרית זוכוביצקי-אור: המונח "מוצר תעבורה" בפרק הזה הוא רק ה-150.

<שרית זוכוביצקי-אור: זאת אומרת, כל אימת שאני נכנסת לפרק אני מדברת על קבוצת מוצרים מוגבלת שתיקבע בצו.

אבישי ברוורמן: לכל פרק יש את התת-קבוצה שלו.

<שרית זוכוביצקי-אור: להיפך, זו היתה הדרך שלנו להציג את הרפורמה ולהוציא החוצה למעשה 25,000 מוצרי תעבורה פחות 150.

אבישי ברוורמן: יפה מאוד.

<דרור וגשל: יש לי עוד שאלה.

<דרור וגשל: אין בחוק הסמכה אחרת לאסור על מוצרי תעבורה משומשים שלא נמצאים ברשימה, לאסור את הייבוא שלהם לארץ.

<דידי רוזנפלד: יש חוק.

<דידי רוזנפלד: יש חוק לגבי הרשות הפלסטינית.

<דידי רוזנפלד: רשום במפורש שאסור להביא חלקים מהרשות הפלסטינית.

<דרור וגשל: אם רוצים עכשיו לקבוע למשל מוצר תעבורה- - -

<דידי רוזנפלד: הם מדברים על ה-150.

<דידי רוזנפלד: אתה מדבר על ה-25,000.

<דידי רוזנפלד: אני עונה לך לגבי ה-25,000.

<דרור וגשל: איך אתה עונה לי?

<דידי רוזנפלד: יש תקנה שאוסרת לייבא.

אבישי ברוורמן: רגע, עו"ד מילשטיין תפסוק.

<דבי מילשטיין: אנחנו כמובן לא רוצים לצמצם את הייבוא ולא רוצים לאסור ייבוא, אלא במקומות שזה נקבע במפורש.

<דבי מילשטיין: בקשר למשומש – אנחנו מסכימים.

<דרור וגשל: אפשר שתידרש ההסכמה שלכם.

<דבי מילשטיין: להרחיב את האיסורים – זה בפירוש לא רצוי.

<שרית זוכוביצקי-אור: השאלה אחרת.

<דרור וגשל: אם יש מוצרי תעבורה משומשים, מחוץ לרשימת ה-150, שרוצים לאסור את הייבוא שלהם, ההסמכה צריכה להיות בחוק הזה.

<דבי מילשטיין: עדיין אנחנו- - -

<שרית זוכוביצקי-אור: אם זה פה, זה חל רק על ה-150.

<איתי עצמון: ייווצר מצב מוזר, שלפיו ניתן לייבא מוצר תעבורה משומש- - -

<דידי רוזנפלד: אז יוסיפו אותו לרשימה.

<דידי רוזנפלד: זה יפתור את הבעיה.

<קריאה: הוא לא רוצה לדרוש לו רישיון אבל הוא לא רוצה לגעת במשומש.

<דידי רוזנפלד: שימוש בחלקים משומשים, כתוב במפורש, לא של הרשות הפלסטינית כי אסור לייבא משם.

<דידי רוזנפלד: שאלת אם יש חוק.

<דבי מילשטיין: לאסור על ייבוא, מבחינת סחר בינלאומי זה נחשב כצעד דרסטי מאוד.

<איתי עצמון: ועדיין השאלה של עו"ד וגשל נותרה בעינה.

<דרור וגשל: אני שואל את משרד התחבורה האם מבחינה בטיחותית יש מוצרים מחוץ לרשימת ה-150 שלדעתם מבחינה בטיחותית אסור לייבא אותם אם הם משומשים.

<דרור וגשל: התשובה שלהם היא כן.

<שרית זוכוביצקי-אור: לכן המקום הוא לא בפרק הזה.

<דידי רוזנפלד: מה, למשל?

<אבי גונן: למשל אביזרים דינמיים.

<אבי גונן: למשל PTO, ציר שמסתובב, חלק ממערכות הברזלים של מערכת ההיגוי.

<אבי גונן: למה אנחנו לא מתירים?

<אבי גונן: כי רכבים שמעורבים בתאונה ספגו דפורמציה ואני לא רוצה לראות את האביזרים האלה על כלי רכב.

<אבי גונן: בעיקרון אנחנו נתיר הכול, גם מוצרי תקן, אבל אותם אביזרים שאנחנו מזהים שיש להם השפעה משמעותית מאוד כתוצאה מתאונה – נאסור אותם.

<איתי עצמון: המשמעות היא שמוצרי תעבורה משומשים מחוץ לרשימה שתיקבע יהיה מותר לייבא.

<אבנר פלור: כן.

<לאה ורון: זה מה שהם אמרו.

<לאה ורון: לכן זה גם שר התחבורה וגם הסכמת שר הכלכלה.

<שרית זוכוביצקי-אור: לא נכון.

<שרית זוכוביצקי-אור: אם זה נמצא בפרק הזה האיסור יכול לחול רק כלפי ה-150 כי מוצרי התעבורה פה הם רק 150.

<שרית זוכוביצקי-אור: אבי גונן אומר שהאיסור לייבא מוצרי תעבורה משומשים יכול לחול גם על מוצרים אחרים בפרק אחר.

<שרית זוכוביצקי-אור: פה זה תמיד נכון, אבל לדעתי לא נכון להשאיר את זה פה אם רוצים להחיל את זה על כל מוצרי התעבורה.

<שרית זוכוביצקי-אור: אולי זה צריך לעבור לפרק הסחר, אבל זה מצחיק, זה לא קשור לשום פרק עכשיו.

אבישי ברוורמן: אתם יכולים לבלבל אדם שלא מבין בדיוק בכל סוגי המנועים.

אבישי ברוורמן: מה אתם מציעים?

<שרית זוכוביצקי-אור: להעביר את הסעיף הזה לפרק הסחר.

<אבנר פלור: אני מציע להעביר את זה לפרק ט', אם זה אפשרי.

אבישי ברוורמן: עו"ד עצמון, תייעץ לי מה לעשות.

<איתי עצמון: אני מציע שכאשר נדון בהשלמות לסעיפים שטרם אושרו בפרק ט' תביאו הצעה לסעיף בעניין הזה.

<שרית זוכוביצקי-אור: זה הסעיף.

<שרית זוכוביצקי-אור: הוא רק יעבור לפרק ט'.

אבישי ברוורמן: אני לא מצביע כעת על סעיף 89ה.

אבישי ברוורמן: הלאה.

אבישי ברוורמן: אתם תכניסו אותו למגירה במקומות שאתם רוצים.

<איתי עצמון: בסעיף 89ו אני לא בטוח אם כותרת השוליים מתאימה לתוכן הסעיף.

<שרית זוכוביצקי-אור: כתבנו את הסעיף הזה וקיבלנו הערות טובות.

אבישי ברוורמן: החוק זה נראה כבר כמו מכונה משופצת שיש בה כל-כך הרבה בעלים.

אבישי ברוורמן: ..

<שרית זוכוביצקי-אור: צריך להגיד, הפרק הזה מורכב מאוד.

<שרית זוכוביצקי-אור: אקרא את הסעיף כפי שהוא, אבל אני כבר אומרת, קיבלנו עצות טובות מהיועץ המשפטי של הוועדה ואימצנו אותן.

<שרית זוכוביצקי-אור: אקרא את הסעיף כפי שנכתב, נסביר ואולי נעשה שינויים בנוסח.

<איתי עצמון: אם את סעיף קטן (ב) בכל מקרה אין בכוונתכם לבקש לאשר כלשונו אז אין טעם לקרוא אותו.

אבישי ברוורמן: אם אתם מגיעים לפתרון, בבקשה.

<שרית זוכוביצקי-אור: נכון.

<שרית זוכוביצקי-אור: אתחיל בסעיף 89ו.

<לאה ורון: הדף שחילקתם עניינו בסעיף 89ו?

<שרית זוכוביצקי-אור: כן, סעיף קטן 89ו(ב).

<שרית זוכוביצקי-אור: אסביר.

<שרית זוכוביצקי-אור: אפשרנו פה לייבא מוצרים מקוריים ותחליפיים.

<שרית זוכוביצקי-אור: עדיין מבחינה בטיחותית יש מוצרים שאפשר להביא אותם רק מקוריים.

<שרית זוכוביצקי-אור: כיום זה מוצר אחד, כרית אוויר, ואנחנו כתבנו אותו פה כדי לייתר את הצורך לעשות תקנות כי מדובר במוצר אחד, אבל אנחנו יודעים שזה עשוי להשתנות.

<שרית זוכוביצקי-אור: כלומר, יכול להתווסף עוד מוצר בטיחות – רכב הוא דבר דינמי, משתנה – שאנחנו לא נוכל לאפשר לייבא אותו תחליפי.

<שרית זוכוביצקי-אור: לכן בשלב הזה אנחנו לא מחייבים מוצר תעבורה מקורי אבל מסמיכים את השר, שר התחבורה, ב"שלייקעס" של שר האוצר כמובן, שידאג שאנחנו לא נעשה דברים שלא נכונים מבחינה בטיחותית, להרחיב את הרשימה הזאת.

<איתי עצמון: ההערה הראשונה היא הערת נוסח לעניין הגדרת "כרית אוויר".

<איתי עצמון: אני חושב שראוי להגדיר את המונח הזה כאן.

<דרור וגשל: המושג הזה לא ברור?

<איתי עצמון: אני לא בטוח.

<איתי עצמון: גם ל"צמיג" יש הגדרה בחקיקה.

<איתי עצמון: אני חושב ש"צמיג" הוא מונח הרבה יותר ברור מ"כרית אוויר".

<דידי רוזנפלד: בשביל מה צריך את זה?

<דידי רוזנפלד: אם הוא עומד בתקן- - -

אבישי ברוורמן: יש לי שאלה.

אבישי ברוורמן: באמת אל תיקחו את זה פרסונלית.

אבישי ברוורמן: אתם לא חושבים שהייתם יכולים לשבת ביניכם ולא שאני אשב פה כל הזמן בתור פוסק?

אבישי ברוורמן: האם לא יכולתם לסיים את הדברים האלה קודם?

<אבנר פלור: עשינו את זה.

אבישי ברוורמן: אני חושב שחצי מן הדברים האלה יכולתם לסיים ולחסוך לנו זמן.

אבישי ברוורמן: נכון?

אבישי ברוורמן: המשכורת שלי גבוהה אבל השעה שלי גבוהה פחות, אבל יש כאן אנשים שהכרטיס שלהם דופק כל-כך הרבה זמן.

אבישי ברוורמן: ..

<אבנר פלור: אני רוצה להתייחס לְמה שאמרת.

<אבנר פלור: לפני הדיונים האלה כן קיימנו מגעים.

אבישי ברוורמן: יש מגעים שהם לא פוריים.

<אבנר פלור: אבל יש פה דברים מהותיים שעולים במהלך הדיון, או שלא קיבלנו או שמעלים אותם כעת.

<איתי עצמון: יש הגדרה מקצועית למונח "כרית אוויר"?

<אבנר פלור: אנחנו נגדיר.

<אבנר פלור: חשבנו שזה ברור.

<רון מלכה: יש לי הערה לסעיף הזה בכלל.

<רון מלכה: למה לגבי כרית אוויר נדרש רק מוצר מקורי?

<רון מלכה: הרי היצרן לא מייצר אותה אלא מייצרים אותה עבורו.

<רון מלכה: אם אני הולך ליצרן שמייצר את הכרית עבור היצרן וקונה ממנו- - -

<שרית זוכוביצקי-אור: זה נחשב למקורי.

<רון מלכה: אם רואים בזה מקורי אז צריך לציין את זה כמקורי.

<שרית זוכוביצקי-אור: זה כתוב בהגדרה.

<דידי רוזנפלד: אבל יצרן אחר, שהוא לא אותו יצרן, יכול להכין כרית אוויר שעומדת בכל התקנים האירופאים או האמריקאים, לפי העניין.

<דידי רוזנפלד: מה ההבדל בכרית האוויר שאין בה ברקסים?

<אבי גונן: לכרית אוויר אין דרישת תקן בדרישה האירופאית.

<אבי גונן: כרית האוויר נמדדת- - -

<דידי רוזנפלד: היום.

<דידי רוזנפלד: ומה יהיה מחר?

<אבי גונן: במסגרת בדיקות התרסקות של כלי רכב כרית האוויר- - -

אבישי ברוורמן: קצת כואב לי איך שזה מתנהל.

אבישי ברוורמן: אנחנו עובדים פה קצת.

אבישי ברוורמן: אנחנו כל-כך רוצים לעזור לכם אבל קשה לעזור למי שלא מספיק עוזר לעצמו.

<אבנר פלור: אנחנו עוזרים לעצמנו, אדוני היושב-ראש, עובדים יומם ולילה.

<אבנר פלור: הפרק הזה הוא אחד הפרקים הכי מורכבים וקשים בהצעת החוק הזאת.

<אבנר פלור: באמת הוא פרק קשה מאוד, גם מקצועית וגם משפטית.

<אבנר פלור: אם רוצים לפתוח את השוק צריך- - -

אבישי ברוורמן: יש לנו רבע שעה.

אבישי ברוורמן: מה אתה רוצה לעשות ברבע השעה הזאת, מר פלור?

<אבנר פלור: להתקדם.

<דבי מילשטיין: אנחנו רוצים להוסיף הסכמה של שר הכלכלה.

<אבנר פלור: אין בעיה, מקובל.

<לאה ורון: לשם מה נדרש אישור של שר האוצר לנושא הזה?

<שרית זוכוביצקי-אור: הם רוצים לשמור על התחרות ולקבוע שמוצר תעבורה- - -

אבישי ברוורמן: כל שר יפריע לשני.

<שרית זוכוביצקי-אור: לא, להגביל את הייבוא למוצרי תעבורה מקוריים.

<שרית זוכוביצקי-אור: הם רוצים לראות שאנחנו לא נשתולל כאן, זה הכול.

<שרית זוכוביצקי-אור: למרות שאלו היבטים בטיחותיים בלבד.

אבישי ברוורמן: כל שר רוצה להיות ראש הממשלה, כל אחד מפריע לשני באמצעות יועצים משפטיים ובירוקרטיה.

אבישי ברוורמן: מדינת ישראל, אנה את באה?

<דידי רוזנפלד: אדוני היושב-ראש, אני מציע לוועדה לא לקבל את הסעיף הזה.

<דידי רוזנפלד: אם מדובר על ייבוא כרית אוויר שעומדת בכל התקנים האירופאים או האמריקאים, לפי העניין, אז למה לא להביא אותה?

<זאב פרידמן: אתה יכול להביא אותה.

<זאב פרידמן: תסתכל בהגדרה של המוצר המקורי.

<דידי רוזנפלד: לא כמקורי.

<דידי רוזנפלד: כתחליפי.

<אבנר פלור: אציע משהו.

<אבנר פלור: אדוני היושב-ראש, אני מתפלא שאיגוד יבואני הרכב לא מדבר על זה, אבל היום, לפחות לפי המידע שמצוי ברשותנו, אין הסכמה של יצרני הרכב להתקין כרית אוויר משומשת.

<אבנר פלור: יחד עם זאת, אני מציע, היות ולא ניכנס פה כרגע לוויכוחים כאלה ואחרים, את הרישה של הסעיף הזה למחוק ונכתוב: "השר, בהסכמת שר האוצר ושר הכלכלה, רשאי לקבוע מטעמים של בטיחות והגנה על שלום הציבור סוגים של מוצרי תעבורה שאין לייבאם אלא אם הם מקוריים".

<אבנר פלור: נדון בזה, וזהו.

אבישי ברוורמן: אושר.

<דידי רוזנפלד: הוא יכניס את כל האוטו.

<דידי רוזנפלד: שלפחות יהיה באישור ועדת הכלכלה.

אבישי ברוורמן: אני מאשר.

<אינגריד הר-אבן: רגע, כבוד היושב-ראש לא נתן לי לדבר.

<אינגריד הר-אבן: אני רוצה שיירשם בשם איגוד המוסכים שאנחנו תומכים מאוד בהשארת נושא כרית האוויר בחקיקה ראשית.

<אינגריד הר-אבן: זה פריט בטיחותי מן הדרגה הראשונה ואם לא היו עושים אתו "פוילע שטיקים", בשפת העם, לא היה צריך להכניס אותו.

<אינגריד הר-אבן: אנחנו תומכים להשאיר את זה, בפה מלא.

<אינגריד הר-אבן: אבנר פלור, בבקשה אל "תתקפל" בעניין הזה.

<אבנר פלור: אף אחד לא "מתקפל".

<אבנר פלור: אנחנו לא "מתקפלים".

<איתי עצמון: ההערה לעניין כרית אוויר היא לא הוראה כל-כך מהותית שחייבים לעגן אותה בחקיקה ראשית.

<איתי עצמון: אפשר בהחלט לעגן אותה בחקיקת משנה.

<דידי רוזנפלד: ברקסים יותר מסובך.

<אינגריד הר-אבן: זה עד שיש תאונה.

אבישי ברוורמן: אני מאשר.

אבישי ברוורמן: נעבור לסעיף הבא.

<איתי עצמון: את סעיף קטן (ב) אני מבין שאתם מבקשים למחוק ולהחליף אותו בנוסח שחילקתם במהלך הישיבה.

<איתי עצמון: אני מציע שתסבירי לְמה מכוון הסעיף הזה.

<שרית זוכוביצקי-אור: מדובר במוצרי תעבורה תחליפיים שבאים בתקינה אמריקאית ומיובאים מחוץ לארצות-הברית.

<שרית זוכוביצקי-אור: זה מורכב, אבל צריכים להתקיים כל התנאים האלה.

<שרית זוכוביצקי-אור: אנחנו רוצים לאפשר ליבואנים שאינם מצליחים לעמוד בדרכי ההוכחה הרגילות לייבא משלוחים חד-פעמיים ולתת לגביהם הוכחה ספציפית.

<שרית זוכוביצקי-אור: סעיף 89 מדבר על אישור דגם, זאת אומרת מוכיחים פעם אחת שדגם עומד בדרישות התקינה ואתה מקבל אישור לדגם ויכול עם רישיון הייבוא הזה להכניס משלוחים ללא הגבלה.

<שרית זוכוביצקי-אור: כאן אנחנו מדברים על מתן אישור למשלוח ספציפי עם דרישות ייחודיות.

<איתי עצמון: הדבר עולה בקנה אחד עם הוראות לפי פקודת הייבוא והייצוא?

<שרית זוכוביצקי-אור: כן.

<שרית זוכוביצקי-אור: התייעצנו בעניין הזה עם היועצת המשפטית של ועדת הייבוא, עו"ד תהילה ורון, והיא אמרה, אל"ף, שזה פרקטיקה נוהגת, ובי"ת, שזה מקובל.

<שרית זוכוביצקי-אור: היא אמרה שזה מופיע גם בפריטים מתחום התקשורת.

<שרית זוכוביצקי-אור: הרעיון הוא לתת אישור ייבוא חד-פעמי, להבדיל מאישור ייבוא לדגם שמאפשר ייבוא מתמשך עם הרישיון.

<זאב פרידמן: זה כולל צמיגים?

<איתי עצמון: זה כולל הכול.

<זאב פרידמן: אם זה כולל צמיגים אז בעצם יקבלו אישורים- - -

<איתי עצמון: לעניין צמיגים, הנושא מוסדר בסעיף נפרד ולא כל-כך ברור מה היחס בינו ובין שאר הסעיפים, אבל זה יידון כשנדון באותו סעיף.

<שרית זוכוביצקי-אור: זה יהיה הסעיף הבא.

<שרית זוכוביצקי-אור: כותרת השוליים שלו תהיה "רישיון לייבוא חד-פעמי".

<איתי עצמון: "רישיון" או "אישור".

<איתי עצמון: נמצא את הנוסח המתאים.

<שרית זוכוביצקי-אור: זה יהיה "רישיון", כי "רישיון" הוא "אישור או רישיון".

<איתי עצמון: כלומר, גם זה סעיף מסמיך בעצם.

<שרית זוכוביצקי-אור: זה סעיף מסמיך שמאפשר לנו לתת אישורים פרטניים למשלוחים.

<איתי עצמון: ניתנים היום אישורים כאלה?

<שרית זוכוביצקי-אור: כן.

<אבי גונן: בפועל לא קיים ייבוא לפי תקינה אמריקאית מחוץ לארצות-הברית.

<איתי עצמון: אני מתכוון לפרקטיקה של אישור חד-פעמי.

<אבנר פלור: כן, יש כזה.

<אבנר פלור: ישנה תקינה אירופאית.

<איתי עצמון: מה הדרישות שדורשים לגבי מלאי כזה או משלוח כזה?

<אבנר פלור: עמידה בדרישות תקינה.

<אבנר פלור: אם הוא מביא ספציפית אינדיבידואלית הוא מביא תעודה של מעבדה.

<איתי עצמון: אבל דרישות תקינה זה לא לגבי הדגם?

<איתי עצמון: אז כאן בעצם מדובר על מסלול אחר, לא מסלול של ייבוא דגם מוצר תעבורה אלא בעצם משלוח ספציפי של מוצרי תעבורה.

<אבנר פלור: כן, משלוח ספציפי.

<אבנר פלור: התעודה היא בעצם על עמידה בדרישות תקן מסוים לאותו משלוח ספציפי.

<אבנר פלור: יש מקרים כאלה.

<אבנר פלור: הם לא מרובים אבל ישנם.

אבישי ברוורמן: יש הערות?

אבישי ברוורמן: אין הערות.

אבישי ברוורמן: אני מאשר את סעיף 89ו.

<אבנר פלור: אדוני היושב-ראש, נעשה הקדמה לסעיף 89ז.

<אבי גונן: לגבי צמיגים, ייתרנו את הרכיב הזה מכלל מוצרי התעבורה.

<אבי גונן: צמיג הוא בעצם האביזר הכי בטיחותי ברכב.

<אבי גונן: הוא גם רגיש מאוד לתנאי הסביבה – החום, הטמפרטורה והשמש – ולכן יש לנהוג בו בזהירות.

<אבי גונן: לכן קבענו לגבי הצמיג דרישות כדי להבטיח את בטיחותו מעבר לכל ספק.

<אבי גונן: הבדלנו בין ייבוא מארצות-הברית ובין ייבוא מאירופה.

<אבי גונן: התייחסנו לצמיג שמיובא מארצות-הברית ועשינו הקלות, כי בחלק מן המקרים הצמיג שמגיע מארצות-הברית יש לו גם את התקינה האירופאית אבל אין לו פרמטרים מסוימים שלא קיימים בארצות-הברית, לכן גם ייתרנו אותם, כמו למשל את ה-label.

<אבי גונן: מי שמכיר, היום על הצמיג יש label שמציג את האיכויות שלו לכושר אחיזה, לשחיקה, לרמת גלגול.

<אבי גונן: בתקינה האמריקאית אין צורך בזה, לכן הצמיגים שנמכרים בשוק האמריקאי עם התקינה האירופאית אין להם את ה-label.

<אבי גונן: לכן לגביהם, כדי לא ליצור חסמים, הורדנו את הדרישה הזאת.

<אבי גונן: מן הטעם הראשי שאמרתי, שהצמיג רגיש, אנחנו קובעים לצמיג גם היום בפועל שיש לו לפחות 12 חודשי טריות.

<אבי גונן: זו המדיניות שקיימת היום.

<אבי גונן: שימרנו אותה בדרישה כאן.

<רון מלכה: 12 חודשים או 18 חודשים.

<אבי גונן: סליחה, 10 חודשים היום בפועל, ועל הרכב 18 חודשים.

<אבי גונן: אבל פה אנחנו מדברים על הצמיג, לא על הרכב.

<רון מלכה: צמיג שמורכב על רכב חדש – 18 חודשים.

<אבנר פלור: אבל כאן מדובר על מה שאתה מייבא.

<רון מלכה: צמיג ב-After market – 10 חודשים.

<קריאה: אבל למכור מותר רק 6 שנים.

<אבי גונן: אני מבקש להוסיף שבעצם לפי הנוסח שרשום פה, צמיג שעומד בתקינה האמריקאית בלבד לא ניתן לייבא אותו מחוץ לארצות-הברית על-פי הנוסח שכתוב פה.

<אבי גונן: צריך להבין ש-99% מהצמיגים שמשווקים בעולם יש להם תקינה דואלית, גם אמריקאית וגם אירופאית.

<אבי גונן: זאת אומרת, מעטים ביותר המקרים של צמיג שמסומן עליו רק DOT, רק תקן אמריקאי.

<אבי גונן: לכן הגענו למסקנה שקשה לנו מאוד לפקח על הצמיג שמיוצר רק ב-DOT, שמיוצר מחוץ לארצות-הברית, ולהבטיח את הבטיחות שלו.

<איתי עצמון: אדוני, אני מבקש לשאול שאלת הבנה.

<איתי עצמון: האם הסעיף הזה גובר על כל ההוראות שהוועדה אישרה קודם לכן לעניין דרישות תקינה, לעניין מוצר מקורי, תחליפי ומשומש?

<איתי עצמון: מה היחס בין ההוראה הזאת לשאר הסעיפים בפרק הזה?

אבישי ברוורמן: זאת היתה השאלה של מר פרידמן.

אבישי ברוורמן: לגבי צמיג יש הוראות פה והוראות פה.

<איתי עצמון: השאלה אם זו הוראה ספציפית שגוברת על כל ההוראות האחרות.

<רון מלכה: אין בצמיג דבר נוסף, יש יצרן וזהו.

<דבי מילשטיין: אתה שואל רק על צמיגים או באופן כללי?

<איתי עצמון: אני שואל לגבי סעיף 89ז, שעניינו צמיגים.

<איתי עצמון: האם מדובר בהוראה ספציפית שגוברת על כל שאר ההוראות, או שמדובר על תנאים נוספים?

<אבנר פלור: אלה תנאים נוספים.

<אבנר פלור: גם נושא של טריות הצמיג, של מספר החודשים, שלא היה בסעיפים הקודמים, גם נושא של- - -

אבישי ברוורמן: משרד הכלכלה, אין לכם מה להגיד?

<דבי מילשטיין: זה בסדר.

<דידי רוזנפלד: יש בעיה עם סעיף 89ז(א)(2).

<איתי עצמון: אני גם לא כל-כך מבין את פסקאות (3) ו-(4).

<איתי עצמון: הן לא כל-כך מתאימות לרישה.

<איתי עצמון: הרישה אומרת: "לא ייבא אדם צמיג אם התקיים אחד מאלה" ולאחר מכן יש תנאים.

<שרית זוכוביצקי-אור: נכון, אני מסכימה אתך.

<לאה ורון: אי אפשר להבין מה אתם רוצים לומר.

אבישי ברוורמן: אני מוכרח להגיד לכם שהעבודה כאן, אם היו כך מתקנים רכב אז הוא היה קצת מקרטע.

אבישי ברוורמן: הסבלנות שלי רבה והצוות שלי בוועדת הכלכלה הוא הצוות הטוב ביותר בכנסת.

אבישי ברוורמן: אני מבקש מאוד שתשתדלו קצת לשפר את המוצר שאתם מביאים לוועדה.

אבישי ברוורמן: אני רוצה גם לנצל את ההזדמנות הזאת ולהיפרד מעו"ד שרית זוכוביצקי-אור שלא תהיה פה בחודש הבא.

אבישי ברוורמן: אם היא תהיה ביום ראשון אז אני עוד לא נפרד.

<דרור וגשל: בשתי הדקות שנשארו, יש סעיף שדילגנו עליו, סעיף 89ו.

אבישי ברוורמן: אנא תציע מה אתה רוצה להוסיף ב-2 הדקות שנותרו.

<קריאה: אבל אם מחקת את סעיף 89ו(ב) אז מה זה רלוונטי?

<חן קריצ'בסקי: אנחנו מייצגים את יבואני צמיגים.

<חן קריצ'בסקי: נמצא אתי גם גבי דובינסקי מאיגוד לשכות המסחר.

<חן קריצ'בסקי: אני רוצה להתחבר לנושא הרציונל שעובר פה כחוט השני, גם בדיון הקודם ביום ראשון וגם היום.

<חן קריצ'בסקי: בעצם המטרה פה והרציונל שאנחנו מדברים עליו הם הורדת החסמים, הורדת מחירים, מתן מקום ראוי גם לתקינה האמריקאית.

<חן קריצ'בסקי: זה בא לידי ביטוי גם במכתב ששוגר, – כפי שכבוד היושב-ראש אמר:

<חן קריצ'בסקי: מה שטוב לארצות-הברית טוב גם לנו – וגם בתיקון שרק היום צורף כאן.

<חן קריצ'בסקי: משרד התחבורה איתר את החסמים.

<חן קריצ'בסקי: בעצם ביחס לכלל מוצרי התעבורה הוא נתן מקום מקביל לתקן אירופאי ותקן אמריקאי, אולם בכל הקשור לצמיגים זה לא קרה.

<חן קריצ'בסקי: אנחנו בגישה שאותה גזירה צריכה לחול גם לגבי הצמיגים.

אבישי ברוורמן: את אומרת שלגבי הצמיגים לא צריך להחמיר יותר.

<חן קריצ'בסקי: נכון.

<חן קריצ'בסקי: וגם עכשיו כשעלה נושא הדאגה לתקן אמריקאי, שלמעשה לא נסמך על מעבדה חיצונית ובלתי תלויה ונסמך רק על הצהרות וכולי, אז יש "שלייקעס" ויש "חגורה", יש 12 חודשים, שהפכו ל-8 חודשים, יש את המנגנון שלא ראינו Recall, שלא מתנהלת חקירה.

<חן קריצ'בסקי: למה לא לעשות אותו דבר לגבי צמיגים?

אבישי ברוורמן: רבותי, השאלה היא האם דין צמיגים כדין היֶתר.

<איתי עצמון: לפני שאני מבין את השאלה אני צריך להבין את הסעיף, ואני לא מבין אותו.

<לאה ורון: גם אני לא.

<חן קריצ'בסקי: גם אני לא, אבל זה לא משנה במיוחד לגבי כל אותן סיטואציות.

<חן קריצ'בסקי: במהות אין שום סיבה להבדיל, במיוחד אם המגמה היא ל- - -

<איתי עצמון: אולי לא עושים אבחנה, אני לא יודע.

אבישי ברוורמן: השאלה היא מה נשתנה צמיג מכל הלילות.

<אבנר פלור: מכיוון שצמיג הוא אחד המכללים הבטיחותיים ביותר ברכב, הוא מקשר בין הרכב לכביש, לכן ההתייחסות אליו שונה.

<דידי רוזנפלד: ומה עם תפוחי הגה?

<דידי רוזנפלד: יש רשימה של דברים.

<חן קריצ'בסקי: למה תקן אמריקאי לא מספיק טוב בשביל ישראל?

<חן קריצ'בסקי: למה צמיגים שנכנסים לארצות-הברית טובים לארצות-הברית ולא טובים לנו?

<אבי גונן: מתירים.

<אבי גונן: אין בעיה.

רבותי, השעה 16: אני מודה לכולם.

רבותי, השעה 16: תודה רבה.

רבותי, השעה 16: הישיבה נעולה.